Cynhadledd ryngwladol ar gydfodolaeth heddychlon i’w chynnal yng Nghaerdydd\nMae Prifysgol Cymru Y Drindod Dewi Sant yn un o dri sefydliad yn dod at ei gilydd i gynnal cynhadledd ar gydfodoli heddychlon ym mis Rhagfyr er mwyn archwilio sut y gall grwpiau crefyddol gydweithredu’n lleol ac yn fyd-eang. Cynhelir y Gynhadledd ar Agweddau Moesegol o Gydfodolaeth Heddychlon gan Brifysgol Cymru Y Drindod Dewi Sant, y Cyngor Mwslimaidd Cymru, a’r Knowledge Exchange Program o Saudi. Bydd yn dod ag academyddion ac ymarferwyr o ledled Ewrop a’r Dwyrain Canol ynghyd. Cynhelir y gynhadledd yng Nghaerdydd ar y 5ed o Ragfyr 2017.\nY prif siaradwr fydd y Prif Mwffti Emeritws Bosnia, Dr Mustafa Ceric, un o ysgolheigion Mwslimaidd blaenaf Ewrop. Bydd yn ystyried ac yn rhannu ei brofiadau a’r gwersi a ddysgwyd o’r ymladd a’r hil-laddiad yn Bosnia a Herzegovina. Ymhlith y siaradwyr eraill, bydd Dr Edward Kessler OBE, Cyfarwyddwr y Woolf Institute ar gyfer gwella’r berthynas rhwng crefydd a chymdeithas, Catriona Robertson o’r Muslim-Christian Forum, Rabi Monique Mayer o gymunedau cynyddgar Caerdydd a Bryste, a Dr Abdullah Al Lheedan o’r Knowledge Exchange Program, awdur y gyfrol Tolerance in Islam.\nNod y gynhadledd undydd yw adnabod ffyrdd ymarferol i gymunedau adeiladu ar y gwerthoedd maen nhw’n eu rhannu, yn lleol ac yn fyd-eang. Gan siarad am fwriad y gynhadledd, meddai Saleem Kidwai, Ysgrifennydd Cyffredinol Cyngor Mwslimaidd Cymru, “mae ein cymdeithas wedi’i phegynnu ar hyn o bryd, ac mae cyfrifoldeb ar bob un ohonom i geisio ei thynnu ynghyd. Mae hon yn enghraifft o grwpiau ffydd a sefydliadau academaidd yn gweithio gyda’i gilydd i’r perwyl hwn.” Dywedodd hefyd, “Mae Islam yn enwedig yn cael ei gyhuddo’n aml o fod yn gyfrifol am drais, ond nid yw hynny’n wir o gwbl, a bydd nifer o ysgolheigion Mwslimaidd yn y gynhadledd hon sydd mewn sefyllfa i siarad yn awdurdodol am ddysgeidiaeth Islamaidd”.\nMeddai Dr Catrin Williams, Darllenydd Diwinyddiaeth ac Astudiaethau Crefyddol ym Mhrifysgol Cymru Y Drindod Dewi Sant, “mae gan ysgolheigion Diwinyddiaeth ac Astudiaethau Crefyddol lawer i’w gyfrannu at ddeall a mynd i’r afael â llawer o broblemau ein hoes; mae’r gynhadledd hon yn addo bod yn gyfle i wneud hynny”.\nBydd yr Arglwydd Dafydd Elis-Thomas yn agor y gynhadledd, a bydd gwleidyddion, academyddion, arweinwyr ffydd ac aelodau’r cyhoedd yn ei mynychu.\nCred Saleem Kidwai mai Cymru yw’r lle delfrydol i gynnal y gynhadledd. “Mae Cymru ar flaen y gad ar nifer o faterion. Mae Deddf Llesiant Cenedlaethau’r Dyfodol yn rhagorol, ac mae’r Fforwm Cymunedau Ffydd a gynhelir gan Lywodraeth Cymru yn fodel y dylai gwledydd eraill ystyried ei fabwysiadu. Mae’n hollol berffaith bod y gynhadledd hon yn cael ei chynnal yng Nghaerdydd, mewn gwlad sydd yn benderfynol o fod yn arloesol ac yn radical wrth greu cymdeithas decach”.\nCorff ymbarél sy’n cynrychioli mosgiau a mudiadau Islamaidd yng Nghymru yw’r Cyngor Mwslimaidd Cymru.\nAm wybodaeth bellach, cysylltwch â conference@muslimcouncilwales.org.uk neu ffoniwch 029 2048 7667, neu ewch i https://peacefulcoexistenceconference.wordpress.com/


Sut i newid lleoliad dosbarthu (ffolder) RSS Feeds yn Outlook?\nBydd lleoliad dosbarthu (ffolder) yn cael ei greu yn awtomatig pan fyddwn yn ychwanegu RSS Feed newydd. Weithiau, bydd angen i ni newid y lleoliad dosbarthu a danfon y RSS Feeds i mewn i ffolder benodol yn awtomatig. Yma byddwn yn cyflwyno sut i newid lleoliadau dosbarthu neu ffolderau dosbarthu RSS Feeds yn Microsoft Outlook.\nBydd y camau canlynol yn eich tywys i newid lleoliad dosbarthu neu ffolder dosbarthu RSS Feeds yn Microsoft Outlook yn hawdd.\nCam 1: Agorwch y blwch deialog Gosodiadau Cyfrif:\nCam 2: Yn y blwch deialog Gosodiadau Cyfrif:\nCliciwch ar y RSS Feeds tab;\nDewiswch ac amlygwch yr enw RSS Feed y byddwch chi'n newid ei leoliad dosbarthu;\nCliciwch ar y Newid Ffolder botwm.\nCam 3: Yn y blwch deialog Lleoliad Cyflenwi Bwyd Anifeiliaid Newydd, dewiswch ffolder rydych chi am ei gyflwyno ac arbedwch y RSS Feed yn y Dewiswch ffolder: blwch, a chliciwch ar y OK botwm.\nOs oes angen i chi gyflwyno'r RSS Feed penodedig i ffolder newydd, cliciwch y Plygell newydd botwm. Rhowch enw ar gyfer y ffolder newydd ei chreu yn y blwch deialog naidlen, a chliciwch ar y OK botwm.\nOs ydych chi am gyflwyno'r RSS Feed penodedig i ffeil ddata ar wahân, cliciwch ar y Ffeil Data Rhagolwg Newydd botwm. Enwch y ffeil ddata Outlook newydd yn y blwch deialog popio i fyny, a chliciwch ar y OK botwm.\nCam 4: Cliciwch y Close botwm i adael y blwch deialog Gosodiadau Cyfrif.\nO hyn ymlaen, bydd yr holl newyddion am RSS Feed penodol yn cael eu danfon a'u cadw yn y ffolder penodedig yn awtomatig.


Yn dilyn fy Natganiad Ysgrifenedig ar effaith diddymu Carillion ar gaffael gwasanaethau rheilffyrdd Cymru a'r Gororau a chwmni gweithredu a phartner datblygu'r Metro ar 17 Ionawr, mae Abeilio Rail Cymru (ARC) wedi hysbysu Trafnidiaeth Cymru eu bod wedi tynnu'n ôl o'r broses gaffael o 17:00 o'r gloch ar 22 Chwefror 2018.\nEr gwaethaf ymdrechion gorau y tîm o arbenigwyr, cyfreithwyr a chynghorwyr Trafnidiaeth Cymru, a thîm ARC, mae ARC bellach yn anffodus wedi gwneud y penderfyniad i dynnu eu cais yn ôl gan eu bod wedi methu â dod dros effaith diddymu Carillion.\nMae ARC wedi cyfrannu at y broses gaffael ac wedi cyfrannu'n broffesiynol drwy gydol y broses. Rwyf am ddiolch i dîm ARC am eu gwaith caled yn ystod y broses. Mae'n anffodus, wedi iddynt fuddsoddi amser, ymdrech ac arian yn y broses, eu bod hwythau hefyd yn dioddef o ganlyniad i ddiddymu Carillion.\nClywodd Trafnidiaeth Cymru am y gostyngiad ym mhris cyfranddaliadau Carillion fis Gorffennaf 2017, a thrafodwyd hyn gydag ARC. Fe ystyriodd ARC yr opsiynau, gan benderfynu aros gyda Carillion, ei bartner o fewn y consortiwm. O ganlyniad roedd angen gwarant ariannol annibynnol gan fanc ar Trafnidiaeth Cymru ar gyfer perfformiad Carillion.\nPan gafodd Carillion eu diddymu, gofynnodd Trafnidiaeth Cymru i ARC wneud cynnig a oedd yn dangos ei bod yn parhau yn bosibl i ARC gynnig y Tendr Terfynol heb newid elfennau hanfodol ohono. Mae’r diddymwr ers hynny wedi trafod gyda nifer o bartïon i werthu Carillion Rail ac i gadw swyddi, ac reodd yn bosibl y byddai ARC wedi gallu sicrhau y capasiti perthnasol drwy’r broses hon. Roedd angen i ARC gyflwyno cynnig cadarn, unwaith yr oedd y diddymwr wedi gwneud ei benderfyniad, erbyn 17:00 ar 22ain Chwefror.\nDdoe, bu i aelod consortiwm cynigydd arall lwyddo i brynu y rhan fwyaf o gwmni Carillion Rail gan y diddymwr. Er bod hyn wedi diogelu nifer o swyddi yn Carillion Rail, yn anffodus roedd yn golygu nad oedd ARC yn gallu sicrhau bod ganddynt y capasiti angenrheidiol i fynd ymlaen. Nos Iau yr 22ain Chwefror, hysbysodd ARC Trafnidiaeth Cymru o'u bwriad i dynnu'n ôl o'r broses.\nMae Trafnidiaeth Cymru wedi edrych ar ba mor gadarn yw'r cynigwyr sy'n weddill, a'u gallu technegol, ac maent yn hyderus eu bod yn gallu cynnig ateb o safon uchel fydd yn ein galluogi i drawsnewid gwasanaethau rheilffyrdd ledled Cymru.\nHoffwn gydnabod eto gyfraniad ARC at y broses hon. Mae cyfraniad brwdfrydig a phroffesiynol y tîm hyd yma wedi cyfrannu’n sylweddol at y broses gaffael.\nBydd y gwaith o werthuso'r broses gaffael yn parhau ac nid yw y ffaith bod ARC wedi tynnu'n ôl yn golygu bod unrhyw risg ariannol nac oedi yn y broses i Lywodraeth Cymru. Pan gyflwynwyd y Tendrau Terfynol ym mis Rhagfyr, roedd tri cynigydd yn parhau yn y broses. Cafodd y Tendrau Terfynol felly eu paratoi gyda pwysau cystadleuol sylweddol. Nid yw'n bosib i'r cynigwyr newid eu Tendrau Terfynol nawr bod ARC wedi tynnu yn ôl.\nMae gennym ddau gynigydd cryf yn y broses ac rydym wedi llwyddo i gadw at yr amserlen i ddyfarnu’r contract cyffrous hwn ym mis Mai 2018 ac i drawsnewid gwasanaethau rheilffordd yng Nghymru a’r gororau o fis Hydref 2018.\nCafodd y datganiad hwn ei gyhoeddi yn ystod y toriad er mwyn hysbysu'r aelodau. Pe byddai'r aelodau am imi wneud datganiad pellach neu ateb unrhyw gwestiynau ar hyn pan fydd y Senedd yn dychwelyd rwyf yn hapus i wneud hynny.


SPCK Assemblies (Cymraeg) - Nadolig yn Gaza?\nArchwilio sut mae’r Nadolig yn wahanol iawn mewn ardaloedd sydd wedi profi gwrthdaro.\nChwiliwch am wybodaeth ynghylch y dinistr ychydig cyn y cadoediad yn Gaza, ar wefan y BBC ar: www.bbc.co.uk/news/world-middle-east-28850510 ac ynghylch y sefyllfa yn Gaza yn fuan ar ôl y cadoediad oddi ar wefan gan y Cenhedloedd Unedig United Nations Office for the Coordination of Humanitarian Affairs (OCHA) ar: www.ochaopt.org/content/gaza-strip-humanitarian-dashboard-november-2014\nCewch wybodaeth ddiweddar am y sefyllfa yn Gaza oddi ar wefan gan y Cenhedloedd Unedig United Nations Relief and Works Agency (UNRWA) Emergency Reports ar y dudalen: www.unrwa.org/newsroom/emergency-reports\nHefyd ceir diweddariad ynghylch sut mae Us yn cefnogi’r ysbyty, Al Ahli Hospital – a manylion sut i gyfrannu tuag at y gwaith yno o ddydd i ddydd, a’r gwaith ailadeiladu sy’n digwydd yno – ar y wefan: www.uspg.org.uk/worldwide/palestine/ USPG yn cefnogi’r ysbyty hwn, Al Ahli Anglican Hospital yn Gaza, diolch i gyfraniadau hael i’n cronfa Rapid Response Fund.\nEfallai yr hoffech chi drefnu bod map o’r byd ar gael gennych chi er mwyn dangos i’ch cynulleidfa yn ystod y gwasanaeth ble mae Gaza, a dangos pa mor fach yw’r ardal, yn ogystal â rhai delweddau o Gaza ar ôl y gwrthdaro, sy’n nodi maint y dinistr yno.\nCaewch eich llygaid a threuliwch ychydig funudau yn dychmygu beth fyddai eich Nadolig perffaith.\nYmhle rydych chi? Gyda phwy ydych chi? Beth ydych chi’n ei weld? Beth ydych yn ei glywed? Beth ydych chi’n gallu ei arogli? Beth ydych chi'n edrych ymlaen ato ac yn teimlo’n gyffrous yn ei gylch?\nGadewch amser i'r myfyrwyr ddelweddu hyn o ddifrif yn eu meddyliau. Yna, derbyniwch rai atebion ganddyn nhw am yr hyn y maen nhw wedi ei ddychmygu.\nYn awr, a fedrech chi ddychmygu beth fyddai'n wahanol heb ddwr glân rhedegog, a dwr sy’n ddiogel i’w yfed?\nDerbyniwch atebion, a all gynnwys eich bod yn methu coginio'r cyfan o'r bwyd, na chael dwr glân i’w yfed, methu defnyddio'r ystafell ymolchi, na hyd yn oed i ddyfrio'r planhigion!\nA fedrech chi ddychmygu beth fyddai'r gwahaniaeth heb drydan?\nDerbyniwch atebion, a allai gynnwys eich bod yn methu coginio’n hwylus, fyddai gennych chi ddim golau (yn cynnwys dim golau ar y goeden Nadolig), dim cerddoriaeth, dim teledu, ffilmiau, gemau fideo na chyfrifiaduron, dim mynediad i'r Rhyngrwyd na modd i wefru ffonau symudol.\nYn awr, sut beth fyddai'r sefyllfa pe byddai eich cartref wedi cael ei ddifrodi neu ei ddinistrio?\nDerbyniwch atebion ac anogwch y myfyrwyr i ymhelaethu ar yr oblygiadau o beidio gallu bod yn eu cartrefi eu hunain.\nRhowch i'r myfyrwyr ychydig o gefndir y gwrthdaro a ddigwyddodd yn Israel a Gaza dros 50 diwrnod yn yr haf, gan ganolbwyntio'n benodol ar ei effaith ddifrodus ar isadeiledd y wlad a thiriogaeth dlodaidd a phoblog dwys Gaza. Fe allech chi hefyd, efallai, grybwyll lleoedd eraill lle mae gwrthdrawiadau sydd wedi bod yn y newyddion yn ddiweddar.\nErbyn y daeth y cadoediad i fod ar 26 Awst:\n- roedd 450,000 o bobl heb gyflenwad o ddwr glân\n- roedd 18,000 o gartrefi wedi cael eu dinistrio neu eu difrodi'n ddifrifol\n- roedd 110,000 o bobl mewn llochesau argyfwng neu'n lletya gyda theuluoedd eraill\n- roedd yr unig waith pwer yn Gaza wedi ei ddifrodi cymaint fel nad oedd yn gallu gweithredu, ac o ganlyniad y mwyaf o drydan y gallai'r bobl ei dderbyn oedd rhyw ddwy awr y dydd ...\nAr gyfer myfyrwyr hyn, gallech archwilio hefyd faterion yn ymwneud â dibyniaeth y bobl ar fwyd a cholli busnesau a bywoliaethau.\nFel mae'r Nadolig yn nesáu, byddwn yn cofio am enedigaeth Iesu mewn stabl. Y dyddiau hyn rydym yn disgwyl i fabanod gael eu geni mewn ysbytai, ond beth allai gwraig oedd ar fin esgor wneud os oedd yr ysbyty lleol wedi ei ddifrodi?\nSiaradwch am y difrod a wnaed i Ysbyty Al Ahli, sy'n cael ei redeg gan Esgobaeth Jerwsalem, a pha mor bwysig yw ei fod yn cael ei ail-adeiladu a'r cyfleusterau meddygol yn cael eu hatgyweirio.\nMae pobl o bedwar ban y byd yn anfon arian i helpu atgyweirio'r ysbyty a sicrhau y gall helpu pobl sy'n wael, wedi eu niweidio - neu wragedd sydd ar fin rhoi genedigaeth - y Nadolig hwn.\nOs yn briodol, soniwch fod modd anfon anrhegion i helpu'r gwaith o ail-adeiladu'r ysbyty.\nUn o'r teitlau a roddwyd i Iesu yw Tywysog Tangnefedd. I bobl yn Gaza – ac mewn ardaloedd eraill lle bydd gwrthdrawiadau yn cael effaith ar bobl y Nadolig hwn – gall heddwch fod yr anrheg fwyaf a'r orau oll y gallen nhw obeithio ei derbyn y Nadolig hwn.\nGadewch i ni ymdawelu am foment i feddwl am yr holl bobloedd hynny o gwmpas y byd na fydd eu Nadolig mor llawen oherwydd eu bod yn byw mewn ardaloedd sy'n cael eu heffeithio gan ryfel a gwrthdaro.\nMeddyliwch am bobl heb ddwr na thrydan.\nMeddyliwch am bobl sydd â'u cartrefi wedi eu difrodi'n ddrwg neu wedi eu dinistrio.\nGadewch i ni fod yn ddiolchgar ein bod yn byw mewn lle heddychlon a'n bod yn rhydd i ddathlu'r Nadolig gyda'r cyfan yr ydym ei angen. Gadewch i ni geisio cofio pa mor lwcus ydyn ni'r Nadolig hwn, a rhannu ein hanrhegion gyda'r rhai hynny sy'n llai ffodus na ni.\nMae'r weddi yr wyf ar fin ei darllen wedi ei sylfaenu ar weddi sy'n perthyn i Gyngor Sefydliadau Crefyddol yn y Wlad Sanctaidd.\nsy'n ymsymud yn ein plith a'n galw i garu a gwneud pethau'n newydd, gweddïwn y bydd heddwch yn y mannau hynny lle cafodd Iesu ei eni, ac y bu'n addysgu ac yn iacháu ynddyn nhw.\n‘Let there be peace on earth, and let it begin with me’, a gyfansoddwyd gan Jill Jackson a Sy Miller


Beudy Bach (45888) | Y Gorau O Gymru\nBeudy Bach (45888)\nBwthyn moethus 5 seren i 6 gydag ystafell stêm Sauna a bath wedi ei leoli yng nghanol cefn gwlad tawel braf. Taith fer yn unig o arfordir godidog Bae Ceredigion.\nSaif y bwthyn hwn ar fferm weithiol lle mae croeso i westeion gerdded o amgylch y tir a’r ardal o’i amgylch a gwylio’r gweithgareddau bob dydd. Mae Beudy Bach yn fwthyn moethus 5 seren gyda bath jacuzzi, caban stêm Sauna, stôf llosgi coed ac ystafell gemau ar wahân, i gyd wedi ei leoli ynghanol cefn gwlad dawel braf. Taith fer yn unig o arfordir godidog Bae Ceredigion - ardal Gadwraeth arbennig sydd hefyd yn enwog am ei boblogaeth frodorol o ddolffiniaid a llamidyddion.\nCyn adeilad fferm wedi ei drawsnewid yw hwn ac wrth i chi gamu i mewn mae awyrgylch groesawgar yn eich disgwyl yn y lolfa gartrefol gyda lle tân o gerrig a derw. Bydd y stôf llosgi coed wedi ei pharatoi ar eich cyfer os ydych yn cyrraedd pan fo’r tywydd ychydig yn oerach.\nYstafell fyw helaeth a chysurus gyda llawr derw a stôf llosgi coed (basged o logiau yn cael eu darparu). Mae’r bwthyn wedi ei ddodrefnu gyda dodrefn derw drwyddo draw. Ceir teledu gyda chwaraewr DVD a CD.\nMae’r gegin yn cynnwys popeth y byddech yn ei ddisgwyl o fwthyn 5 seren, gyda golchwr llestri, oergell, microdon, rhewgell, popty maint llawn / hob, peiriant golchi dillad / sychwr dillad a chyfarpar smwddio i gyd yn gynwysedig. Ceir hefyd gasgliad cyflawn o lestri, gwydrau, cytleri, sosbenni ac offer cegin ayb i wneud coginio yn bleser.\nDrws nesaf i’r gegin ceir ystafell iwtiliti sy’n addas ar gyfer sychu a storio esgidiau cerdded ayb.\nYstafell wely ar y llawr isaf gyda dau wely sengl ac ystafell ymolchi en-suite helaeth, gyda chaban cawod/stêm/sauna, toiled a basn golchi dwylo. Dodrefn derw yn cynnwys cwpwrdd dillad, cist ddroriau, cabinet wrth ochr y gwely a drych.\nGrisiau derw yn arwain i ystafell wely fawr deuluol gyda gwely maint king a gwelyau bync, cwpwrdd dillad, cist ddroriau a chabinet ger y gwely. Ceir ystafell en-suite yma hefyd gyda bath jacuzzi, toiled a basn golchi dwylo.\nArdal batio gyda dodrefn gardd i fwynhau'r golygfeydd hyfryd, barbeciw golosg (Darperir cyflenwad ar gyfer un barbeciw), awyr iach a heulwen.\nNodwch os gwelwch chi'n dda mai'r mwyafrif y gallwn ei dderbyn yn y bwthyn yma yw 4 oedolyn a 2 o blant.\nDigonedd o le parcio diogel o’r neilltu\nTe Cymreig a danteithion lleol i’ch croesawu pan fyddwch yn cyrraedd\nDim ysmygu yn y bwthyn\nYstafell gemau ar y safle gyda bwrdd pwl a thennis bwrdd.\nUchafswm o 2 anifail anwes, ac fe’u caniateir ar lawr gwaelod y bwthyn yn unig


Cyfradd cyfnewid Ffranc Guinea (GNF) I Djibouti ffranc (DJF) byw ar farchnad cyfnewid Forex\nCyfraddau cyfnewid FOREX updated: 14/11/2019 08:29\nFfranc Guinea - Djibouti ffranc pris ar hyn o bryd ar y farchnad cyfnewid Forex yn 14 Tachwedd 2019\n08:29:38 (Diweddariad cyfradd forex mewn 59 eiliad)\n1 GNF = 0.02 DJF\n1 DJF = 53.41 GNF\n1 Ffranc Guinea i 0.02 Djibouti ffranc ar y gyfnewidfa Forex. Ffranc Guinea cyfradd i Djibouti ffranc yn newid bob 30 eiliad. Amser cyflym o Ffranc Guinea i gyfradd Djibouti ffranc. Newid cyfradd ar-lein y funud, awr, wythnos, mis.\nSiart masnachu Forex Djibouti ffranc - Ffranc Guinea yn byw, 14 Tachwedd 2019\nSiart masnachu Forex Ffranc Guinea I Djibouti ffranc yn byw, 14 Tachwedd 2019\nAr ein gwefan gallwch ddod o hyd i siart o Ffranc Guinea i Djibouti ffranc cyfradd gyfnewid ar 14 Tachwedd 2019. Er mwyn monitro Ffranc Guinea i Djibouti ffranc yn Forex, rydym yn ei ddangos ar graff. Gellir sylwi'n gyflym ar yr holl newidiadau i'r cyfraddau cyfnewid ar y siart. Defnyddiwch y llygoden i ddewis yr union amser ar y siart a darganfod cyfradd gyfnewid Ffranc Guinea yn Forex ar yr adeg hon.\nTrosi Ffranc Guinea I Djibouti ffranc Ffranc Guinea I Djibouti ffranc Cyfradd cyfnewid Ffranc Guinea I Djibouti ffranc Hanes y gyfradd gyfnewid\nMasnachu ar-lein Ffranc Guinea (GNF) i Djibouti ffranc ar hyn o bryd\nBob munud rydym yn olrhain y gyfradd gyfnewid. Dynameg y Ffranc Guinea (GNF) i Djibouti ffranc ar y funud hon yw - 0.0000 DJF. Mae'r wefan yn dangos tabl ar gyfer postio 10 munud o'r Ffranc Guinea i'r Djibouti ffranc ar gyfer pob munud. Gweler data cyfradd cyfnewid am 10 munud yn y tabl ar y dudalen hon.\nMasnachu ar-lein Ffranc Guinea (GNF) i Djibouti ffranc masnachu olaf awr\nCyfradd cyfnewid yr awr ar ein gwefan. Cynyddodd 0.0000 DJF yr awr y Ffranc Guinea (GNF ) i Djibouti ffranc. Hanes 10 awr o Ffranc Guinea i Djibouti ffranc o Forex yn y tabl ar y dudalen. Mae'n gyfleus cymharu newidiadau yn y gyfradd gyfnewid bob awr.\nMasnachu ar-lein Ffranc Guinea (GNF) i Djibouti ffranc tuedd heddiw 14 Tachwedd 2019


Sir - Wicipedia\nAm ystyron eraill o swydd, gweler galwedigaeth (gwahaniaethu).\nSiroedd Cymru wedi'r Deddfau Uno 1536 a 1542\nUned llywodraeth leol yw sir neu swydd.\n2 Siroedd Cymru\n3.1 Gweler hefyd\nDaw'r gair 'sir' o'r Saesneg shire. Mae'r gair 'shire' yn hŷn na'r term mwy cyffredin am sir yn y Saesneg heddiw, sef county ac yn deillio o drefn llywodraeth leol Eingl-Sacsoneg. Mae'r term 'county' yn deillio o'r Hen Ffrangeg conté neu cunté sy'n dynodi awdurdodaeth o dan sofraniaeth 'count' (iarll) neu viscount (is-iarll). Diddorol yw nodi bod y gair Cymraeg 'iarll' yn dod o'r Hen Norseg, jarl a gwelir wrth yn y Saesneg fel 'earldom'.\nRoedd gan Gymru ei system llywodraeth leol gynhenid ei hun lle trefnwyd is-adrannau gweinyddol fewn i: Cantref (lluosog: cantrefi) a Cwmwd (lluosog: cymydau).\nGyda'r goncwest Seisnig yn gyntaf crewyd 7 sir newydd wedi lladd Llywelyn ap Gruffudd yn 1282 a meddiannu ei diroedd (Sir Fôn, Sir Gaernarfon, Sir Feirionnydd, Sir Aberteifi, Sir Gaerfyrddin i ychwanegu ar Sir Benfro a grewyd yn sir yn 1138. Yna wedi'r Deddfau Uno Cymru a Lloegr crewyd y gweddill o'r 'Hen Siroedd' sef Sir Ddinbych, Sir y Fflint, Sir Drefaldwyn, Sir Faesyfed, Sir Frycheiniog, Sir Forgannwg a Sir Fynwy o hen Arglwyddiaethau'r Mers.\nAd-drefnwyd hen siroedd Cymru wedi Deddf Llywodraeth Leol 1972 ac yn 1974 i crewyd 8 sir newydd: Gwynedd, Clwyd, Powys, Dyfed, Gorllewin Morgannwg, De Morgannwg, Morgannwg Ganol, a Gwent. O dan y cynghorau sir yma roedd cynghorau dosbarth gyda sawl un wedi ei seilio ar yr hen siroedd blaenorol e.e. Cyngor Dosbarth Ceredigion.\nWedi Deddf Llywodraeth Leol (Cymru) 1994 cafwyd ad-drefniad arall gan greu 22 uned lywodraeth leol a elwir yn awdurdodau unedol neu, ar lafar ac yn swyddogol, yn 'Sir' neu 'Bwrdeistref Sirol'.\nYn wahanol i unedau llywodraeth leol eraill fel Llywodraethiaethau sydd bellach yn dueddol o'i cysylltu ag elfen o apwyntio Llywodraethwyr gan y llywodraeth ganolog neu filwrol, mae i'r cysyniad o sir awgrymiad cryfach o lywodraeth ddemocrataidd wedi ei hethol yn lleol a gydag hawliau yn annibynnol o'r canol.\nEr bod y term yn cael ei gysylltu'n bennaf â gwledydd Prydain ac Iwerddon, ceir siroedd/swyddi, neu unedau sy'n cyfateb yn agos iddynt, mewn sawl gwlad, yn cynnwys:\nUnol Daleithiau America ("swydd" yw'r term Cymraeg arferol)\nChwiliwch am sir\nWedi dod o "https://cy.wikipedia.org/w/index.php?title=Sir&oldid=11045008"\nNewidiwyd y dudalen hon ddiwethaf ar 10 Mai 2022, am 08:23.


Cadeirio'r Bardd. – Blog Llyfrgell Genedlaethol Cymru\nPostiwyd - 30-07-2013\nCadeirio’r Bardd yw un o’r digwyddiadau mwyaf pwysig yn y traddodiad eisteddfodol yma yng Nghymru. Mae’r seremoni gadeirio enwocaf yn digwydd yn Eisteddfod Genedlaethol Cymru,a chynhelir hon bob amser ar y prynhawn Gwener yn ystod wythnos yr Eisteddfod. Cyfeirir at yr enillydd fel Y Prifardd\nCynllunir cadair farddol newydd ar gyfer pob eisteddfod ac fe’i dyfernir i’r ymgeisydd buddugol yn y gystadleuaeth ar gyfer yr Awdl sef barddoniaeth wedi ei hysgrifennu ar ffurf mesurau caeth a adwaenir fel cynghanedd.\nMae’r seremoni Eisteddfod Genedlaethol yn cael ei llywyddu gan yr Archdderwydd, sy’n darllen sylwadau’r beirniaid ‘cyn cyhoeddi hunaniaeth y bardd, gan ddefnyddio dim ond y ffugenw mae’r enillydd wedi ei ddefnyddio i gyflwyno’r gwaith.\nHyd at y pwynt hwn, nid oes unrhyw un yn gwybod gwir hunaniaeth y bardd, a gofynnir\niddo / iddi sefyll ac yna cael ei hebrwng i’r prif lwyfan. Gwahoddir plant lleol i berfformio y ddawns i anrhydeddu’r bardd llwyddiannus.\nEnnill y “dwbl” o gadair farddol a choron yn yr un eisteddfod yn gamp sydd ond wedi perfformio llond llaw o weithiau yn hanes yr eisteddfod. Alan Llwyd a Donald Evans ill dau wedi cyflawni y ddwbl ddwywaith.\nGellir gweld cadair eisteddfodol arbennig iawn yma yn y Llyfrgell Genedlaethol yn Aberystwyth sef cadair eisteddfodol Maori Caernarfon 1935\nEnillwyd y gadair gan y Diweddar Barchedig E Gwyndaf Evans (1913-1986) yn Eisteddfod Genedlaethol Caernarfon 1935, am ei awdl ‘Magdalen’.\nGwyndaf oedd y cystadleuydd ieuengaf i ennill yr anrhydedd honno a’r awdl gyntaf mewn gwers rydd gynganeddol i gipio prif wobr farddonol yr Eisteddfod Genedlaethol.\nMae i’r gadair hanes arbennig o ddiddorol. Cafodd ei chynllunio a’i cherfio yn Seland Newydd gan ddefnyddio symbolau traddodiadol y Maori. Fe’i cyflwynwyd yn wobr gan Gymry Seland Newydd er anrhydedd i’r Fonesig Bledisloe (Alina Kate Elaine Cooper-Smith née Jenkins), gwraig Llywodraethwr Cyffredinol y wlad a’r Gymraes gyntaf i weithio yn y gwasanaeth diplomyddol yno, rhwng 1930 a 1935.\nCerfiwyd y gadair gan grefftwyr Maori o bren y goeden Tatara gyda llygaid addurniadol o gragen y Paua a phlac o pounamu.\nDymuniad Gwyndaf oedd i’r gadair hon a phaentiad ohono yng ngwisg Archdderwydd Cymru gael eu cadw yn y Llyfrgell Genedlaethol a throsglwyddwyd yr eitemau i Aberystwyth yn dilyn marwolaeth Mrs Evans, ei weddw, gan eu\nBydd gan y Llyfrgell Genedlaethol bresenoldeb trwy’r wythnos yn yr Eisteddfod lle byddwn yn hyrwyddo defnyddio ein ffynnonellau o bell.\nTrwy wneud hyn medrwn gyflwyno Papurau Newydd Cymru Ar-lein yn adnodd a fydd yn galluogi unrhyw un sy’n ymddiddori yn hanes a phobl Cymru i bori a chwilio 100 a mwy o deitlau o’i chasgliad cyfoethog o bapurau newydd cyn 1910 – a hynny yn rhad ac am ddim. Y cynllun hwn yw’r prosiect digido mwyaf i’r Llyfrgell i ymgymryd ag ef.\nMae prosiect Papurau Newydd Cymru Ar-lein yn cyfrannu at weledigaeth bellgyrhaeddol y Llyfrgell i fod y genedl gyntaf i ddigido’r cyfan o’i chynnyrch print cyhoeddedig a’i rannu yn rhad ac am ddim ar y we.\nEleni, bydd stondin newydd i’w weld ar faes yr Eisteddfod, sef Copi. Bydd Copi yn cynnig cyfle i eisteddfodwyr brynu copi DVD o gystadlaethau, seremonïau a chyngherddau’r Eisteddfod. Mae’r gwasanaeth yma’n cael ei gynnig gan Archif Genedlaethol Sgrin a Sain Cymru, gyda chydweithrediad Eisteddfod Genedlaethol Cymru a BBC Cymru.\nYn ddiweddar, daeth Archif Genedlaethol Sgrin a Sain Cymru, sydd wedi’i lleoli yn Llyfrgell Genedlaethol Cymru, yn gartref i’r casgliad cyflawn hwn o weithgareddau’r Eisteddfod – casgliad sy’n dyddio’n ôl i Eisteddfod Genedlaethol Môn 1999. Nid yn unig y bydd modd prynu copiau o’r Eisteddfod eleni, ond bydd hefyd opsiwn i brynu copiau o eitemau o unrhyw Eisteddfod ers 1999. Bydd modd cysylltu â’r Archif Sgrin a Sain wedi wythnos yr Eisteddfod hefyd i archebu.\nBydd hefyd croeso i chwi alw heibio i’r siop ar stondin y Llyfrgell yn ystod yr wythnos. Gellwch fwynhau gweld cynnyrch newydd sydd wedi ei greu yn arbennig o gasgliadau’r Llyfrgell,Crochenwaith Ewenni, cardiau cyfarch a chardiau Nadolig.\nGellir prynu 2 brint unigryw a grewyd yn arbennig i’r Llyfrgell sef:\n‘Trwy ddulliau chwyldro yn unig mae llwyddo’\n1. ‘Trwy ddulliau chwyldro yn unig y mae llwyddo’ – dyfyniad Saunders Lewis o’i ddarlith ‘Tynged yr Iaith’ 1962. Mae hyn i gyd-fynd gyda’n harddangosfa gyfredol Dot Dot Dash: Cyfathrebu yng Nghymru.\n2. Creuwyd hefyd print yn arbennig o farddoniaeth John Ceiriog Hughes (Ceiriog) 1832-1887 sef ‘Nant y Mynydd gan yr artist Lizzie Spikes.\nI gyd-fynd ag arddangosfa tymor yr Hydref sef Pedwar llawysgrif canoloesol pwysicaf Cymru comisiynwyd print yn arbennig i’r Llyfrgell sef ‘Pais Dinogad’ gan Valeriane Leblond. Hwiangerdd anarferol a chynnar yw hon a welir yn Llawysgrif Aneurin lle mae mam yn sôn wrth ei mab am fedrusrwydd ei dad fel heliwr a rhyfelwr.\nEdrychwn ymlaen yn fawr i’ch croesawu i stondin y Llyfrgell ar faes yr Eisteddfod yn ystod yr wythnos\nOs na fedrwch ymweld â’r Eisteddfod yn Ninbych yna gellwch hefyd bori ar lein: www.llgc.org.uk/siop


Gwleidyddiaeth - Cylchfa Sir Benfro\n» Hafan. » Gwybodaeth 11-25 Oed. » Cymru, DU, Ewrop a'r Byd. » Gwleidyddiaeth.\nMae'r bobl a etholwyd mewn etholiadau yn gwneud penderfyniadau sy'n effeithio arnoch yn ddyddiol - o'r hyn sy'n digwydd mewn ysgolion lleol a pha gyfleusterau chwaraeon sydd gennych, i faterion cenedlaethol megis gofal iechyd ac addysg, i faterion byd-eang megis yr amgylchedd.\nYn y DU, gallwch ddewis a fyddwch yn pleidleisio ai peidio. Ond os nad ydych yn pleidleisio rydych yn gadael i bobl eraill, efallai nad ydych yn cytuno â nhw, wneud penderfyniadau am faterion sy'n effeithio arnoch chi. Pwy all bleidleisio?\nI bleidleisio mewn etholiadau yn y DU mae'n rhaid i chi fod yn: 18 oed neu'n hŷn\nDinesydd o'r DU, gwlad yn y Gymanwlad neu Weriniaeth Iwerddon\nDinesydd o wlad arall yn yr UE (er na allant bleidleisio mewn etholiadau Seneddol y DU)\nAr y gofrestr etholwyr\nDdim mewn categori wedi'i wahardd rhag pleidleisio e.e. os ydych wedi eich cyhuddo o drosedd ac rydych yn y carchar\nGallwch dim ond bleidleisio mewn etholiad os ydych wedi cofrestru i bleidleisio yn eich ardal.\nBeth yw'r Gofrestr Etholwyr?\nMae'r gofrestr etholwyr yn rhestr o bawb sydd yn gofrestredig i bleidleisio. Mae'n rhaid i chi fod ar y gofrestr cyn y gallwch bleidleisio mewn etholiad.\nNid ydych yn cael eich cofrestru yn awtomatig. Mae'n rhaid i chi lenwi ffurflen gofrestru etholiadol. Anfonir ffurflen i'ch cartref yn flynyddol.\nLlenwch y ffurflen, llofnodwch hi'n bersonol, fel y nodir, a'i anfon yn ôl i'r:\nSwyddfa Gwasanaethau Etholiadol, 8 Stryd Fawr, Hwlffordd, SA61 2EP.\nOs oes gennych unrhyw ymholiadau am gofrestru etholiadol, neu os hoffech wirio a ydych ar y gofrestr etholwyr, cysylltwch â'r Swyddfa Gwasanaethau Etholiadol ar 01437 775844 neu anfonwch e-bost i electoralservices@pembrokeshire.gov.uk\nPam y dylwn i Gofrestru?\nEfallai eich bod yn meddwl nad ydych am bleidleisio yn awr, ond os bydd mater yn codi yr hoffech chi ddweud eich dweud arno, os ydych ar y gofrestr, bydd gennych gyfle i bleidleisio arno. Cofiwch, nid yw'r ffaith eich bod wedi cofrestru i bleidleisio yn golygu bod rhaid i chi, mae'n golygu eich bod yn medru pe dymunech.\nPwyntiau i'w cofio! Mae'n ofyniad cyfreithiol eich bod yn cofrestru i bleidleisio.\nNid yw'n orfodol eich bod yn pleidleisio ond mae'n orfodol eich bod yn cofrestru. Mae'n rhaid i chi gofrestru yn flynyddol. Ni allwch bleidleisio os nad yw eich enw wedi'i gynnwys ar y gofrestr!\nGallwch gofrestru os ydych yn breswylydd yn y wlad hon, yn ddinesydd Ewropeaidd Prydeinig neu'n ddinesydd o'r Gymanwlad a'ch bod yn hŷn na 16.\nNi allwch bleidleisio tan eich bod yn 18.\nNawr eich bod yn 18 gwnewch yn siŵr eich bod yn cael dweud eich dweud - defnyddiwch eich hawl i bleidleisio!\nOs ydych yn pleidleisio am y tro cyntaf ac yn ansicr o'r hyn i'w wneud, edrychwch ar Ganllaw Gorsaf Pleidleisio Y Comisiwn Etholiadol.\nBydd y canllaw cam wrth gam hwn yn dangos popeth sydd arnoch angen ei wybod, gan ddechrau gyda derbyn eich cerdyn cofrestru, fel bod gennych yr hawl i bleidleisio yn yr orsaf bleidleisio.\nFy mhleidlais i - Canllaw Pleidleisio (agor ffenestr newydd) ID: 88 Adolygwyd: 3/6/2015\nPa Ddylanwad Mae Gwleidyddiaeth Yn Ei Gael Arnaf I?\nPwy Sy�n Gallu Pleidleisio?\nBeth Yw�r Rhestr Etholiadol?\nPam Dylwn Gofrestru?


Ysgol y Biowddorau\nHaenen 5-cell pyramid\nYmchwilia’r Adran Niwrowyddoniaeth i ystod eang o ymchwil niwrobiolegol, yn amredeg o’r lefel folecwlaidd i’r ymddygiadol. Ceir ymchwilwyr yn gweithio ym meysydd: datblygiad nerfol; niwrowyddoniaeth folecwlaidd a chellol; niwroffisioleg; plastigrwydd synaptig; dysgu a chofio; a niwroddirywiad a’r system nerfol heneiddiol. Ceisiwn gyfannu ein hymchwil i sicrhau gwell dealltwriaeth o weithrediad system nerfol iach a’r mecanwaith sy’n arwain i afiechydon niwrolegol. Ein prif amcan yw trosglwyddo gwybodaeth i driniaethau ffarmacolegol a chellol, ynghyd ag ymarfer clinigol gwell. Mae’r Adran yn aelod o Ganolfan Niwrowyddoniaeth Caerdydd (CNC) sy’n dod ag ymchwil mewn niwrowyddoniaeth, seicoleg a geneteg seiciatrig, a genomeg at ei gilydd. Estyn yr Adran Niwrowyddoniaeth hefyd gartref i’r ganolfan delweddu cyseiniant magnetig (MRI) arbrofol (EMRIC) a’r Grŵp Adfer Ymennydd, ynghyd â bod yn brif bartner yng nghynllun doethuriaethau (PhD) 4-mlynedd Ymddiriedolaeth Wellcome. Meysydd Ymchwil Gwahanrediad niwral mewn celloedd bonyn dynol a llygod. Ffactorau tyfiant a niwrotrophig yn natblygiad system nerfol. Rheoliad genyn mewn ymateb i symbylydd ffisiolegol. Mecanwaith molecwlaidd, genetig a chellol yn gweithredu adeg cwsg a chynhyrchiad syndromau epilepsi. Sefydlogwyr hwyl a sail gellol anhwylder deubegynol. Technegau optegol datblygedig i ddelweddu pigynnau dendritig a deinameg calsiwm. Ghrelin a rheolaeth y broses niwroendocrin. Gwahanrediad gweithredol niwronau synhwyro ymylol oedolyn. Cylchlinau niwral a gwahaniaethu arogleuol yn y rhyw ddynol. Rheolaeth sianelau ion drwy ffosfforyleiddiad protein. Arwyddo mewngellol mewn addysgu a chof. Mecanweithiau plastigrwydd niwronau yn y cortecs ymenyddol. Niwroddelweddu plastigrwydd a phrosesu synhwyrol. Plastigrwydd yn natblygiad system weledol. Prosesau molecwlaidd, cellol a niwral mewn cof emosiynol a hir-amser. Effeithiau heneiddio ar gylchedwaith awtonomig yr asgwrn cefn. Gweithrediad syniwclin mewn systemau nerfol iach a dirywiol. Heneiddio yn y system nerfol awtonomig. Triniaethau cell-seiliedig i afiechydon Huntington a Parkinson.\nYr Athro Adrian Harwood (Arweinydd Adran Ymchwil Gweithredol)\nBioleg nerfol y gell, anhwylderau’r meddwl a chyffuriau seicotropig. Mae’r Athro Harwood hefyd yn aelod o’r Adran Ymchwil Biowyddorau Molecwlaidd..\nMecanweithiau gwahanrediad nerfol mewn celloedd bonyn dynol a llygod gyda’r bwriad i ddatblygu protocolau i gyfarwyddo gwahanrediad cenhedlwyr nerfol i gaffael tynged nerfol benodedig a ffenoteipiau. Dr Riccardo Brambilla\nRôl llwybrau arwyddo mewngellol mewn dysgu a chofio. Yr Athro David Carter\nMecanweithiau sy’n rheoli mynegiant genyn mewn niwronau fel ymateb i symbylyddion ffisiolegol, ac yn ystod cyflyrau patholegol. Yr Athro Vincenzo Crunelli\nMecanweithiau molecwlaidd, cellol a genetig sy’n weithredol yn niwronau sengl a rhwydweithiau niwral y thalamws a’r cortecs yn ystod mynegiant gwahanol adegau o gwsg a chynhyrchiad syndromau epileptig. Yr Athro Alun Davies\nSut mae ffactorau niwrotroffig a ffactorau tyfiant eraill yn effeithio ar genhedliad a goroesiad niwronau, ac effeithio ar sefydlu ac ail-strwythuro cysylltiadau mewn system nerfol sy’n datblygu.\nYr Athro Steve Dunnett a’r Athro Anne Rosser cyd-gyfarwyddwyr y Grŵp Adfer Ymennydd. Prif nod y Grŵp yw datblygu triniaethau cell-seiliedig ar gyfer afiechydon niwro-ddirywiol, yn arbennig afiechydon Huntington a Parkinson, wedi eu datblygu o drawsblaniad celloedd cynradd ffetysol, cenhedlwr a bonyn yn yr ymennydd. Yr Athro Kevin Fox Mecanweithiau molecwlaidd a chellol sy’n sail i brosesu synhwyrol a phlastigrwydd synaptig yn y cortecs ymenyddol. Yr Athro Tim Jacob\nSut a pham y darganfyddwn arogl, a ydy dirnadaeth arogl yn gynhenid ac i ba raddau defnyddir arogl i gyfathrebu.\nDr Guy Major\nCyfrifiadau sylfaenol mewn rhwydweithiau nerfol, gan gynnwys cynhyrchiad pigynnau lleol, potensialau gwastad a dewisiad cyfeiriad mewn celloedd sengl niwronau pyramidaidd dendritig. Dr David McGonigle\nGweithrediad system somatosynhwyrol iach ac afiach, cydberthnasau nerfol hyfforddiant sgiliau a dysgu canfyddiadol mewn systemau synhwyro. Dr Rob Santer\nNewidiadau a ddigwydd mewn heneiddio yn y system nerfol awtonomig a’r mecanwaith cellol gwaelodol. Yr Athro Frank Sengpiel\nPlastigrwydd datblygu yn y cortecs gweledol a datblygiad anhwylderau golwg.\nDr Kerrie Thomas\nProsesau molecwlaidd, cellol a nerfol sy’n waelodol i gof hirdymor, yn arbennig cof emosiynol. Dr Alan Watson\nMecanweithiau gwaharddiadau cyn-synaptig ym madruddyn y cefn ac effeithiau heneiddio ar gylchlinau awtonomig yr asgwrn cefn. Dr Tim Wells\nRheoliad niwroendocrin a phrosesau endocrin gan statws metabolig, gyda diddordeb arbennig yng ngweithrediad ghrelin. Dr Sean Wyatt\nMecanweithiau sy’n arwain i gaffaeliad ffenoteipiau gweithredol penodol gan isgasgliadau gwahanol o niwronau synhwyro ymylol oedolyn.\nCyfres Seminarau Niwrowyddoniaeth\nCysylltiadau Prifysgol Caerdydd\nFfynonellau Cyfnodolion Electronig\nGwyddorau Biomeddygol (Niwrowyddoniaeth)\nOrganebau ac Amgylched\nPathoffisioleg ac Adfer


Ffair Aeaf Frenhinol Cymru – Cofiwch archebu’ch tocynnau ar-lein! - Royal Welsh Cymru\nDyw hi ond mater o ddyddiau yn awr nes bydd Maes y Sioe yn Llanelwedd yn llawn ymwelwyr, arddangoswyr a da byw gwych unwaith eto. Mae’r Gymdeithas yn edrych ymlaen at groesawu selogion y Ffair Aeaf sy’n dychwelyd i Faes Sioe Frenhinol Cymru ar gyfer ei digwyddiad mawr cyntaf ers Ffair Aeaf 2019.\nEleni mae hi’n bwysig nodi y bydd angen i bob tocyn gael ei brynu cyn y digwyddiad trwy ein gwefan ac na fydd tocynnau ar gael wrth y giât. Bydd angen i ymwelwyr sy’n mynychu’r Ffair Aeaf sydd dros 18 oed ddarparu tystiolaeth o’u Pàs COVID GIG neu brawf llif unffordd negyddol wrth gyrraedd er mwyn cydymffurfio â’r rheoliadau Coronafeirws cyfredol yng Nghymru. Oherwydd rheoliadau Tracio ac Olrhain Llywodraeth Cymru ni fyddwn yn gallu cynnig y mynediad am ddim arferol ar ôl 4 pm ar y nos Lun.\nMae mesurau ychwanegol yn cael eu rhoi yn eu lle i sicrhau bod diogelwch pawb yn brif flaenoriaeth pan fyddant yn ymweld â maes y sioe. Rydym yn gofyn yn garedig i bob ymwelydd wisgo gorchuddion wyneb pan fyddant y tu mewn i unrhyw un o’n hadeiladau, glynu at gadw pellter cymdeithasol a chadw at systemau unffordd a defnyddio ein mannau diheintio dwylo yn rheolaidd.


peiriant ymyl tâp fatres |cyflenwr gwneuthurwr o Taiwan dosbarthwr cyfanwerthwr\nRydym yn cynhyrchu, cyflenwi ac allforio hardd a cain peiriant ymyl tâp fatres, ffatri yn Taiwan. Mae ein cynnyrch yn dod â llawer o ddyluniadau ffiniau sillafu, lliwiau hwyliog a gwead diddorol. Gan ganolbwyntio ar ddatblygu, cynhyrchu a rheoli ansawdd, gwneir ein cynnyrch yn fwy deniadol gan ddefnyddio gwaith brodwaith. Gellir ei gynllunio yn unol â manylebau ein cwsmeriaid am brisiau economaidd. Mwy o arddulliau, cysylltwch â ni ar hyn o bryd!\nUn o'r peiriannau gwnïo gwerthu gorau yw CwnC Tape Edge Head. CT 300UB5 Gwneir Pennawd Gwnïo Tâp Edge 100% yn ôl Tâp gwreiddiol 300UX5 y Canwr. Yn yr un modd â pheiriannau 300U a 300W arall CTEC, pob rhan unigol, gan gynnwys corff a sylfaen, yn 100% Wedi'i wneud yn Taiwan o dan arolygiad QC caeth iawn. Mae ansawdd y peiriannau yn sicr. Rydym wedi ennill adborth llawer o gwsmeriaid a'i gadw'n ei wella. Mae cwsmeriaid yn defnyddio peiriant Canu gwreiddiol 300UX5 yn gallu ei drawsnewid gyda'n peiriannau CT 300UB5.\nGweler isod ein lluniau ar gyfer yr ymylon tâp set ar gyfer matres, y stondin gyfan gyda CT 300UB5 Gwnïo am eich gwybodaeth. Ar hyn o bryd rydym yn cyflenwi dim ond y pen gwnïo ymyl tâp, nid y stondin bwrdd.\nMae gan CTEC Machine CT300UB6 Flat Tape Edge newydd a ddefnyddir hefyd i dâp ymyl matres. Gellir ei ddefnyddio i dâp ymylon gwahanol megis matres, bagiau cysgu, pabell, carped a phob un arall. Gellir ei werthu fel pen gwnïo yn unig neu gyda thabl / modur fel set gyflawn. Trwch gwnïo uchaf yw 11 ~ 12mm ac mae'r ystod pwyth yn 3 ~ 8mm. Gyda "Clip Hawdd", mae'n haws i ddefnyddwyr ymgynnull trwy agor ochr y bwrdd a chreu llawer mwy o gyfleustra.\npeiriant ymyl tâp fatres cynhyrchu ac yn cyflenwi dosbarthwr ffatri hefyd yn cyfanwerthwr - dros 63,066 brynwyr o gwmpas y byd ar sewingmachinesparts.com


Wythnos 46: Canlyniadau arolwg ymgysylltu â'r cyhoedd 'Sut ydym ni yng Nghymru?' - Iechyd Cyhoeddus Cymru\nDysgu o'r ymateb cymunedol i COVID-19 yng Nghymru Newidiadau i Fwrdd Iechyd Cyhoeddus Cymru Bae Abertawe i gefnogi treial newydd yn y DU ar gyfer brechlyn COVID-19 Datganiad Iechyd Cyhoeddus Cymru ar bryderon diogelwch gyda brechlyn COVID-19 AstraZeneca Newidiadau arfaethedig i'r ffordd rydym yn cyhoeddi gwybodaeth am y Coronafeirws Adroddiad newydd yn canfod bod cynllunio ymlaen llaw yn allweddol i lwyddiant hunanynysu Rhoi Tegwch Iechyd wrth wraidd adfer ar ôl Coronafeirws ar gyfer adeiladu dyfodol cynaliadwy i Gymru Astudiaeth newydd yn canfod bod trosglwyddiad Coronafeirws ar ei uchaf mewn aelwydydd a lletygarwch Wythnos 48: Canlyniadau arolwg ymgysylltu â'r cyhoedd 'Sut ydym ni yng Nghymru?' Gweithio i wella 2019-20: Sut y gwnaethom ymdrin â chwynion a chanmoliaeth. Cwestiynau cyffredin newydd wedi'u cyhoeddi ar fitamin D a'r Coronafeirws Iechyd Cyhoeddus Cymru yn penodi Cyfarwyddwr Cenedlaethol newydd ar gyfer Amddiffyn Iechyd a Gwasanaethau Sgrinio Lansio Platfform Adnoddau Newydd ar gyfer Staff Cartrefi Gofal a Gofal Cartref i sicrhau mynediad hawdd at wybodaeth hanfodol a chyfoes Arolwg yn datgelu y byddai mwy nag wyth o bob 10 o oedolion yng Nghymru yn cael brechlyn COVID-19 pe byddai'n cael ei gynnig Diweddariad Coronafeirws; Canolfan Gyswllt y DVLA, Abertawe Cofrestr Clefydau Prin Oedolion yn dechrau yng Nghymru Wythnos 46: Canlyniadau arolwg ymgysylltu â'r cyhoedd 'Sut ydym ni yng Nghymru?' Adroddiad Iechyd Cyhoeddus Cymru yn dadansoddi anghydraddoldebau o ran brechu COVID-19 yng Nghymru Y Diweddaraf: achosion o amrywiolyn De Affrica yng Nghymru Wythnos 44: Canlyniadau arolwg ymgysylltu â'r cyhoedd 'Sut ydym ni yng Nghymru?'\nIechyd y Llygaid Iechyd carchardai yng Nghymru Coronafeirws Iechyd a Chynaliadwyedd Ffliw\nAstudiaeth newydd yn canfod bod trosglwyddiad Coronafeirws ar ei uchaf mewn aelwydydd a lletygarwch\nWythnos 48: Canlyniadau arolwg ymgysylltu â'r cyhoedd 'Sut ydym ni yng Nghymru?'\nGweithio i wella 2019-20: Sut y gwnaethom ymdrin â chwynion a chanmoliaeth.\nCwestiynau cyffredin newydd wedi'u cyhoeddi ar fitamin D a'r Coronafeirws\nIechyd Cyhoeddus Cymru yn penodi Cyfarwyddwr Cenedlaethol newydd ar gyfer Amddiffyn Iechyd a Gwasanaethau Sgrinio\nArolwg yn datgelu y byddai mwy nag wyth o bob 10 o oedolion yng Nghymru yn cael brechlyn COVID-19 pe byddai'n cael ei gynnig\nDiweddariad Coronafeirws; Canolfan Gyswllt y DVLA, Abertawe\nCofrestr Clefydau Prin Oedolion yn dechrau yng Nghymru\nWythnos 46: Canlyniadau arolwg ymgysylltu â'r cyhoedd 'Sut ydym ni yng Nghymru?'\n› Wythnos 46: Canlyniadau arolwg ymgysylltu â'r cyhoedd 'Sut ydym ni yng Nghymru?'\nCyhoeddwyd: 26 Chwefror 2021\nDyma'r canfyddiadau allweddol:\ndywedodd 90 y cant o bobl naill ai y byddent am gael brechiad coronafeirws (60 y cant) neu eu bod eisoes wedi cael un (30 y cant); dywedodd 8 y cant na fyddent am gael brechiad ac roedd 2 y cant yn ansicr.\ndywedodd 18 y cant o bobl eu bod yn ‘bryderus iawn’ y gallent gael coronafeirws; i lawr o 26 y cant yn wythnos ddiwethaf yr arolwg.\ndywedodd 72 y cant o bobl y byddent yn hapus i dderbyn lefelau isel o'r coronafeirws yn y gymuned pe bai'n golygu y gallem ddychwelyd i'n ffordd arferol o fyw.\ndywedodd 61 y cant o bobl â phlant yn eu haelwyd eu bod, yn y 7 diwrnod diwethaf, wedi bod yn pryderu ‘llawer’ am lesiant eu plant.\ndywedodd 48 y cant o bobl fod eu hiechyd meddwl yn waeth nawr nag yr oedd yr adeg hon y llynedd; sy'n cyfateb i bron 1.2 miliwn o oedolion.\nMae adroddiad diweddaraf yr arolwg ymgysylltu â'r cyhoedd ar y Coronafeirws Newydd (COVID-19) gan Iechyd Cyhoeddus Cymru yn cwmpasu'r cyfnod 15 i 21 Chwefror 2021, pan gafodd 600 o bobl eu holi.\nBob pythefnos mae Iechyd Cyhoeddus Cymru yn cynnal cyfweliadau â channoedd o bobl 18 oed neu drosodd ledled Cymru, i ddeall sut y mae'r Coronafeirws Newydd (COVID-19) a’r mesurau sy'n cael eu defnyddio i atal ei ledaeniad yn effeithio ar lesiant corfforol, meddyliol a chymdeithasol pobl yng Nghymru.\nMae'r arolwg yn rhan o gyfres o fesurau a weithredir gan Iechyd Cyhoeddus Cymru i gefnogi iechyd a llesiant y cyhoedd drwy gyfnod y Coronafeirws.\nLansio arolwg cenedlaethol i glywed gan wirfoddolwyr a'r rhai sydd wedi mynd ati yn anffurfiol i roi o’u hamser i helpu eu cymunedau i ymateb i COVID-19.\nYm mis Mawrth, gwnaeth y Gweinidog Iechyd a Gwasanaethau Cymdeithasol ddau gyhoeddiad ynghylch aelodaeth Bwrdd Iechyd Cyhoeddus Cymru.\nMae Bwrdd Iechyd Prifysgol Bae Abertawe ac Iechyd Cyhoeddus Cymru yn chwilio am wirfoddolwyr i gymryd rhan yn y treial clinigol diweddaraf sy'n astudio brechlyn yn erbyn COVID-19.\nMae Iechyd Cyhoeddus Cymru yn cefnogi cyngor gwyddonol arbenigol grwpiau arbenigol y DU bod manteision brechu gyda'r holl frechlynnau COVID-19 sy'n cael eu defnyddio yn parhau i fod yn drech na risgiau COVID-19.


Armoires Amazon - Ange et beaute\nWimex 235511 Clack Armoire d'Angle 2 Portes Bois Blanc/Laqué Noir 95 x 95 x 198 cm\n458.00 EUR En savoir plus Amazon\nArmoire bois massif, 2 portes 1 penderie 3 tiroirs | N127-Bois\n940.00 EUR En savoir plus Amazon\nArmoire penderie à rideaux - h x l x p 1980 x 600 x 420 mm, 1 tablette, 1 tringle ivoire clair - Armoire Armoire métallique Armoire à rideaux Armoires Armoires métalliques Armoires à rideaux Penderie Penderies Armoire de\n530.00 EUR En savoir plus Amazon\nKokoon OA00100WH Cannes Armoire Bois Blanc 58 x 200 x 41 cm\n873.00 EUR En savoir plus Amazon\nArmoire 2 portes - Blanc - Phénix - l 160 x P 60 x H 210 cm\n424.00 EUR En savoir plus Amazon\n428.00 EUR En savoir plus Amazon\nOs yw eich teulu yn ehangu neu os oes gennych blant yn weithgar, mae'n well i gael rhywbeth a all gymryd rhai cam-drin ac yn hawdd i'w glanhau. Nid yw dodrefn Delicate yn ddewis doeth ar gyfer teulu â phlant felly peidiwch â gwastraffu eich arian drwy brynu rhywbeth na fydd yn addas i anghenion eich teulu. Trowch unrhyw ddodrefn a ddefnyddir draw i weld beth y gwaelod yn edrych fel. Gall darn edrych ochr dde anhygoel i fyny, ond pan fyddwch yn troi drosodd gall gael pob math o faterion, gan gynnwys pydredd, llwydni, a hyd yn oed blâu.Byddant hefyd yn aml yn cyd-drafod ar brisiau yn unig i gael y darnau allan o'r siop. Chwilio'r Rhyngrwyd am arddulliau dodrefn. Bydd gwneud hyn yn eich helpu i benderfynu ar union pa arddull ydych ei eisiau. Os ydych yn gwybod eich bod yn chwilio am ddodrefn modern, byddwch yn gallu i dorri trwy holl ddarnau allan yno i ddod o hyd i rywbeth y bydd y rhan fwyaf apelio at eich synhwyrau ac y edrych ydych ei eisiau. Dylech nawr fod yn llawer mwy gwybodus am sut i wneud pryniadau dodrefn anhygoel yn y dyfodol.Chwilio am grwpiau gwerthu iard yn eich ardal ac yn dechrau chwilio am y darn perffaith o ddodrefn. Pan fyddwch yn gweld rhywbeth yr ydych yn hoffi, aros i brynu am o leiaf 24 awr. Os nad yw'n yr eitem olaf mewn stoc, mae gennych yr amser. Mae angen i chi fynd adref a gweld os bydd y darn ydych yn ystyried gweithio yn eich gofod, ac a ydych wir eisiau i wario'r arian. Bydd Aros helpu. Gwyliwch ar gyfer gwerthiannau wrth brynu dodrefn.Cadwch at lliwiau niwtral ar gyfer eich prif ddarnau dodrefn. Efallai y byddwch yn caru lliw neu batrwm llachar penodol, ond byddwch yn dal i garu ei 10 mlynedd o hyn. Yn lle hynny, dewiswch lliwiau niwtral ar gyfer y prif ddarnau yn eich ystafell a defnyddio acen addurn i ddod â lliw. Byddwch yn falch o'ch penderfyniad ddaw'r amser i ailaddurno. Wrth brynu dodrefn ystafell wely ar gyfer eich plant, yn edrych i mewn gwelyau bync haearn gyr.


Gwenu dan Fysiau: Mwy o ragrith gan y BBC a Meri on the ropes\nMethais ddechrau'r rhaglen ond ar Wales@Work ar Radio Wales heno roedd ról y Gymraeg o fewn busnes yn cael ei drafod. Rhyw fath o ymateb oedd hyn dwi'n credu i gyhoeddiad adroddiad gan Martin Rhisiart o Ysgol Busnes Caerdydd i ddefnydd Cymraeg mewn busnes. Roedd o'n rhan o'r panel yn ogystal a Meri Huws o'r Bwrdd, a dau wr busnes (Nigel Roberts o gwmni dodrefn swyddfeydd a Siambr Fasnach ac Andreas Costas rhywbeth o gwmni ymgynghori i'r diwydiant awyrennau).\nDoedd Meri Huws ddim yn swnio'n gyfforddus o gwbwl ac yn dod drosodd yn wan iawn gyda'i dadleuon o blaid defnyddio'r iaith pan yn ymateb i honiadau'r gwr diwydiant awyru bod dim defnydd i'r Gymraeg wrth iddynt ddelio gyda partneriaid yn Ffrainc, yr Eidal a'r dwyrain canol. Aeth ymlaen i ddweud ei fod yn gefnogol i'r iaith ond fod biliau nwy dwyieithog yn mynd dan ei groen a nad oedd yn hoffi cael yr iaith wedi ei wthio lawr ei gorn gwddw (tro'n daflen drosodd ta!) heb son am y gwastraff.\nTa waeth cafwyd clip o Lanberis ble roedd dau unigolyn wedi symud i'r ardal i fod yn berchnogion busensau ymwelwyr wedi dysgu'r iaith, ac yn dweud sut oedd hyn wedi eu helpu i wreiddio yn y gymuned ac sut roedd wedi bod o fudd i'r busnes gan iddynt allu gwasanaethu Cymry Cymraeg yn eu hiaith eu hunain ac hefyd defnyddio'r iaith i roi profiad unigryw i ymwelwyr o dramor.\nYn hytrach na derbyn bod gwerth gwirioneddol i'r iaith aeth y cyflwynydd ar y trywydd bod hi'n iawn yn y gogledd orllewin ond efallai ddim yn nunlle arall. Dywedodd MH y byddai cwsmweriaid ym mhob ran o Gymru'n siarad Cymraeg yn y dyfodol oherwydd addysg Gymraeg. Aeth y cyflwynydd Sarah Dickins ymlaen wedyn i awgrymmu bod y ffaith bod hanner cymaint o disgyblion yng Nghymru'n eistedd arholiadau TGAU mewn ieithoedd tramor i'w cymharu a disgyblion Lloegr yn rhywbeth i wneud a'r ffaith bod y Gymraeg yn orfodol, ac fe gytunodd Nigel gyda hyn a mynd ymlaen i ddweud bod cael y Gymraeg fel pwnc gorfodol yn debygol o droi buddsoddwyr o Loegr i ffwrdd ac nad oedd yn groesawgar gorfodi eu plant i ddysgu Cymraeg. Fel tasai hyn ddim yn ddigon aeth Sarah Dickins ymlaen i ddweud bod 25,000 yn gweithio yn y sector ariannol a byddai Cymraeg yn dda i ddim iddynt, a chwerthodd pan awgrymodd MH fod rhai o'r cwmniau hyn yn gweld manteision rhoi gwasanaeth Gymraeg ac yn ei gynnig yn barod (HSBC er engrhaifft).\nFel dwieddglo ychydig ysgafnach i'r rhaglen roedd gan Sarah Dickins lond bag o gynnyrch o'r archfarchnad i roi esiamplau o becynnu dwyieithog fel Tê Cymreig a Glengetie ("how we all laughed in the studio when we found out it came from England"), Braces (sut oedd rhai'n ddwyieithog a rhai ddim). Awgrymodd fod pecynnu'n ddwyieithog yn bod yn amharchus i'r Gymraeg gyda'i rhesymeg warped, a gorffenodd wedyn gyda dau engrhaifft da o ddau gwmni sy'n gwneud yn fawr o'u Cymreictog sef Brains a Felinfoel, ond sy'n defnyddio dim gair o Gymraeg (yn wir mae pecynnu Felinfoel yn Saesneg a Ffrangeg), roedd tôn Sarah Dickins fel petai'n dweud "Ti'n gweld Meri, sdim angen y Gymraeg ar y cwmniau hyn, am be ti'n rwdlan?"\nGallwch wrando ar y rhaglen yma (am y 7 diwrnod nesaf dwi'n meddwl), neu bydd yn cael ei ail-darlledu ar nos Sul y 26ain o Fawrth am 07:00.\npostiwyd gan Rhys Wynne, 9:14 pm\nFflur Dafydd + Eraill: Caerffili, 3/3/06


Cymorth Astudio @ Undeb Myfyrwyr Y Drindod Dewi Sant\nA oes terfynau amser ac arholiadau ar y gorwel? Ydych chi’n teimlo lefelau uchel iawn o straen, ac yn amau a fyddwch chi byth yn teimlo fel chi’ch hun eto? Rydyn ni i gyd wedi teimlo felly!\nOnd, mae yma newyddion da - mae gennym ni gynghorion, triciau a rhwydweithiau cymorth a fydd yn gwneud astudio'n haws, a byddwch yn teimlo'n dawel eich meddwl mewn dim o dro. Coeliwch ni; dydych chi ddim ar eich pen eich hun, ac mae gennych chi hyn 💪.\nHintiau Handi ar gyfer Astudio\nMae darlithwyr wedi casglu ynghyd ambell ddarn o gyngor gwerthfawr iawn i'ch helpu chi i astudio yn fwy effeithlon.\nRydyn ni wedi llunio rhai awgrymiadau i'ch helpu chi i gael y cydbwysedd iawn rhwng bywyd a gwaith.\nRydych chi'r hyn rydych chi'n ei fwyta. Felly ewch ati i gynyddu pŵer eich ymennydd â’r bwydydd anhygoel hyn.\nMae’n bwysig ymlacio ar ôl sesiwn astudio hir a dod â'ch lefelau straen i lawr.\nMae angen ychydig o gymorth ychwanegol ar bob un ohonom gyda'n hastudiaethau o bryd i'w gilydd. Dyna pam bod gan y Brifysgol dîm ymroddedig i'ch helpu chi i ddod i arfer ag ysgrifennu academaidd, sut i osgoi llên-ladrad, gwella'ch gallu i feddwl yn feirniadol a mwy.\nGwasanaethau ar gyfer Myfyrwyr Anabl\nMae eich UM a'ch Prifysgol eisiau i bob myfyriwr lwyddo. Dyna pam mae'r Brifysgol yn darparu offer a chefnogaeth i helpu myfyrwyr i gyrraedd eu potensial. Ewch i dudalen Gwasanaethau ar gyfer Myfyrwyr Anabl y Brifysgol i weld pa gymorth sydd ar gael.


Ysgrifennydd Brexit, David Davis, wedi ymddiswyddo – Golwg360\n9 Gorffennaf 2018 am 07:26 Diweddarwyd am 10:45\nMae’r Ysgrifennydd Brexit, David Davis, wedi ymddiswyddo ddyddiau’n unig ar ôl i Gabinet Theresa May gutuno ar gynllun a fyddai’n cadw cysylltiad agos rhwng y Deyrnas Unedig a Brwsel.\nMae David Davis wedi bod yn hynod feirniadol o agwedd y Llywodraeth tuag at Brexit ac mae ei ymddiswyddiad yn golygu bod y Prif Weinidog nawr yn wynebu argyfwng ac o bosib her i’w harweinyddiaeth.\nYn ei lythyr ymddiswyddo, mi ddywedodd David Davis fod y “duedd bresennol o bolisi a thactegau” yn ei gwneud yn “llai a llai tebygol” y bydd Brexit yn cael ei gyflawni ar sail canlyniadau’r refferendwm ddwy flynedd yn ôl.\nMi fyddai “cyfeiriad cyffredinol” polisi’r Llywodraeth – sef glynu’n agos at safonau’r Undeb Tollau a’r Farchnad Sengl – meddai hefyd, yn gadael y Deyrnas Unedig mewn “sefyllfa wan” yn y trafodaethau â Brwsel.\nSerch hynny, mae wedi dweud ei fod yn credu y dylai Theresa May aros yn Brif Weinidog.\nWrth ymateb i ymddiswyddiad David Davis, mi ddywedodd Theresa May nad oedd hi’n “cytuno” ar ei safbwynt “o’r polisi a gafodd ei gytuno gan y Cabinet ddydd Gwener.”\nEr hyn, roedd hi’n “sori” bod David Davis wedi gadael y Llywodraeth, ar ôl iddo wneud “cymaint o gynnydd tuag at ddarparu Brexit llyfn a llwyddiannus” ar drothwy’r dyddiad ymadael ym mis Mawrth 2019.\nMae disgwyl y bydd Theresa May yn gwneud cyhoeddiad yn Nhŷ’r Cyffredin yn hwyrach yn y dydd heddiw, lle bydd yn mynnu mai’r strategaeth a gafodd ei chytuno yn Chequers ddydd Gwener yw’r “Brexit cywir” i’r Deyrnas Unedig.\nFe fydd enw’r Ysgrifennydd Brexit newydd yn cael ei gyhoeddi am 9yb heddiw (dydd Llun, 9 Gorffennaf).\nMae Prif Weinidog Cymru Carwyn Jones wedi ymateb i’r cyhoeddiad am ymddiswyddiad David Davis gan ddweud bod hyn yn dangos bod y Llywodraeth “mewn anrhefn lwyr.”


Rhun ap Iorwerth yn rhoi pwysau ar Drakeford gyda galwad i "beidio bod mor galed ar gynghorau" - Rhun ap Iorwerth AS - Plaid Cymru\nHafan / Rhun ap Iorwerth yn rhoi pwysau ar Drakeford gyda galwad i “beidio bod mor galed ar gynghorau”\nRhun ap Iorwerth yn rhoi pwysau ar Drakeford gyda galwad i “beidio bod mor galed ar gynghorau”\nCynhaliwyd cyfarfod rhwng sgrifennydd Cabinet Cysgodol Plaid Cymru dros yr Economi a Chyllid, Rhun ap Iorwerth AC â Gweinidog Cyllid Llywodraeth Cymru Mark Drakeford dros ‘bryderon difrifol’ Plaid Cymru ynghylch drafft y gyllideb ddiweddar a’i oblygiadau ar gyfer cyllid llywodraeth leol. Gofynnodd Rhun ap Iorwerth am sicrwydd gan y Gweinidog y byddai arian ychwanegol yn cael ei ddyrannu i awdurdodau lleol yn y gyllideb derfynol .\n“Cefais gyfarfod gyda’r Gweinidog Cyllid, Mark Drakeford heddiw i fynegi pryder difrifol Plaid Cymru ynglŷn â’r effaith y bydd toriadau yng nghyllideb ddrafft Llywodraeth Cymru yn ei chael ar lywodraeth leol gan ei annog i flaenoriaethu cyllid llywodraeth leol ar gyfer y gyllideb derfynol.\n“Mae rhai awdurdodau lleol wedi amcangyfrif y bydd y toriadau arfaethedig yn arwain at fwlch o £ 57m o leiaf, sy’n cyfateb i golli 1300 o athrawon. Gan ystyried fod cyllideb Llywodraeth Cymru ar gyfer 2019/20 wedi cynyddu 2.4 y cant mewn termau real o’i gymharu â’r flwyddyn flaenorol, ni allaf weld sut y gellir gostwng 0.3 y cant o gyllid llywodraeth leol fel unrhyw beth ond llymder gan Lywodraeth Cymru.\n“Yn dilyn datganiad yr hydref yr wythnos ddiwethaf, bydd mwy o wariant yn Lloegr yn arwain at gyllid i Gymru, gydag amcangyfrif o £58m ychwanegol o refeniw sydd ar gael nad yw eisoes wedi’i ddyrannu ar gyfer ymrwymiadau gwario eraill. Mae’n hollbwysig, wedyn, bod yr arian hwn yn cael ei ddefnyddio i lywodraeth leol.\n“Heddiw, anogais y Gweinidog Cyllid i ailystyried y toriadau arfaethedig gan ofyn am sicrwydd y bydd cynyddu cyllid y cyngor yn flaenoriaeth i Lywodraeth Cymru ar gyfer y gyllideb derfynol.\n“Mae Cymru wedi dioddef yn fawr dros y degawd diwethaf o ganlyniad i lymder San Steffan. Mae pob gwasanaeth cyhoeddus yng Nghymru wedi teimlo bod y toriadau hyn wedi brathu, yn enwedig Awdurdodau Lleol sydd wedi cael eu taro’n galed. Mae angen cymorth arnynt nawr er mwyn iddynt allu parhau i ddarparu gwasanaethau cyhoeddus lleol hanfodol. “\n← Rhaid i Llywodraeth Cymru gondemnio hyfforddiant peilot o Saudi yn RAF y Fali.\nColofn y Mail – 7/11/2018 →


Ymddiriedolaeth Addysgu Gwyddoniaeth Cynradd (PSTT)\nMae Ymddiriedolaeth Addysgu Gwyddoniaeth Cynradd (PSTT) yn darparu cymorth ariannol i wella addysgu a dysgu gwyddoniaeth ar gyfer plant a phobl ifanc yn y DU.\nGwobr Athro Gwyddoniaeth Cynradd 2018\nMae yr Ymddiriedolaeth Addysgu Gwyddoniaeth Cynradd (PSTT) wedi cusylltu guda Gweld Gwyddoniaeth i ofyn iddynt hyrwyddo’r wobr i athrawon yng Nghymru.\nBob blwyddyn mae tua 25 o athrawon gwyddoniaeth cynradd yn derbyn Gwobr Athro Gwyddoniaeth Cynradd (PSTA) gan fwynhau’r manteision canlynol:\nBydd enillwyr yn cael eu gwahodd i ymuno â’r PSTT Coleg Athrawon Gwyddoniaeth Cynradd fel Cymrawd Coleg.\nBydd Cymrawd y Coleg yn cael mynediad i gyllid o fwy na £500,000 y flwyddyn i ddatblygu prosiectau newydd, ymgymryd â datblygiad proffesiynol ac i ledaenu arfer gorau o’i waith a gwaith yr Ymddiriedolaeth.\nGwahoddiad Blynyddol i’r Gynhadledd Coleg Athrawon Gwyddoniaeth Cynradd\nBydd Cymrawd y Coleg yn cael mynediad at ystod o adnoddau a rhwydwaith cynyddol o Athrawon Gwyddoniaeth Cynradd rhagorol\n£1000 i’r athro\nDetholiad o adnoddau gwyddoniaeth TTS ar gyfer yr athro\n£500 a Thystysgrif Ymddiriedolaeth Addysgu Gwyddoniaeth Cynradd ar gyfer yr ysgol.\nMwy yma… Gellir gweld sut i wneud cais a hefyd ceisiadau athrawon llwyddiannus y ‘flwyddyn flaenorol. Mae manteision y wobr hon i chi a’r ysgol yn sylweddol.\nMae gwefan PSTT yn arddangos rhai o’r datblygiadau cyffrous sydd wedi bod yn digwydd ac mae’n darparu adnoddau Datblygiad Proffesiynol Parhaus (DPP) ardderchog ac ystod gynyddol o gynlluniau a deunyddiau gwersi cwricwlwm.\nYmholiad Gwyddoniaeth: Cymru\nGweld Gwyddoniaeth sydd yn gweinyddu’r prosiect ‘Ymholiad Gwyddoniaeth Cymru’ sy’n cael ei ariannu gan y PSTT.Cafodd y prosiect cyffrous hwn ei sefydlu i gefnogi Ymholiad Gwyddonol a’r pontio rhwng ysgolion cynradd ac uwchradd yng Nghymru. Mae’r prosiect yn cael ei ariannu gan y PSTT a’i weinyddu gan Gweld Gwyddoniaeth Cyf\nProses y prosiect\nMae ysgolion uwchradd a’r ysgolion cynradd sy’n eu bwydo yn cydweithio â’i gilydd ac â lysgenhadon STEM (Gwyddoniaeth, Technoleg, Peirianneg a Mathemateg) – pobl sydd am rannu eu brwdfrydedd am eu gyrfaoedd i annog disgyblion o bob oed i gymryd diddordeb yn y pynciau STEM.\nMae’r ysgolion a Llysgenhadon yn cydweithio i ddatblygu cyfres o wersi a fydd yn gwella sgiliau a gwybodaeth gwyddonol y disgyblion, ac mae’r disgyblion wedyn yn defnyddio y sgiliau mewn ymchwiliad. Mae’r ymchwiliad hwn yn cael ei wneud yn yr ystafell ddosbarth gyda’r athro a’r Llysgennad STEM yn gweithio gyda’i gilydd.\nMae athrawon o’r ysgolion cynradd clwstwr yn mynychu cwrs Datblygiad Proffesiynol Parhaus (DPP) deuddydd lle maent yn cael gwybod sut i wella medrau gwyddonol disgyblion a datblygu dysgu rhyngweithiol. Maent yn cynllunio cwrs gweithredu gyda’r Llysgennad STEM. Unwaith y bydd hyn wedi’i gwblhau, mae’r athrawon yn cyflwyno gwaith eu disgyblion mewn dathliad terfynol.\nMae athrawon cynradd ac uwchradd yn derbyn pecyn cymorth o weithgareddau addysgu y gellir eu defnyddio i gefnogi athrawon eraill wrth gynnal gwaith tebyg ar ôl diwedd y prosiect.\nUn canlyniad o’r prosiect blaenorol oedd dadansoddiad o’r amrywiaeth eang o ddulliau cofnodi a ddefnyddiwyd mewn gwersi gwyddoniaeth gan ddisgyblion cynradd ac uwchradd. Teimlai’r athrawon fod y defnydd o amrywiaeth ehangach o ddulliau cofnodi yn gwella canlyniadau dysgu, gan arwain at fwy o ddealltwriaeth a gwerthfawrogiad o wyddoniaeth. Roedd hefyd yn galluogi’r disgyblion i gymryd mwy o berchnogaeth dros eu gwaith ac mewn llawer o achosion newid eu hagweddau at wyddoniaeth i un a oedd yn fwy cadarnhaol. Roedd y meysydd cofnodi a oedd yn arbennig o lwyddiannus yn cynnwys gwneud ffilmiau, fideos, animeiddiadau, raps, cerddi, arddangosfeydd, modelau, cartwnau.\nYn ystod eu cyfranogiad yn y prosiect mae athrawon yn ymwybodol o’r Marc Safon Gwyddoniaeth Cynradd (PSQM). Mae aelod Coleg PSTT yn mynychu’r cwrs DPP i siarad am eu profiad o PSQM, manteision PSQM a sut i wneud cais am gyllid i redeg PSQM.\nGwelliant yn y safonau a gyflawnir gan ddisgyblion mewn sgiliau gwyddoniaeth.\nMwy o amrywiaeth o ddulliau cofnodi mewn gwersi gwyddoniaeth.\nMae mwy o ddealltwriaeth gan athrawon yn y ddau gyfnod am y dilyniant mewn sgiliau gwyddoniaeth.\nMwy o ymwybyddiaeth o’r rhaglen Llysgenhadon STEM.\nGwelliant yn agweddau disgyblion tuag at wyddoniaeth a gwyddonwyr.\nCardiff Cluster Gweld Gwyddoniaeth / PSTT fideo (2018) (Vimeo fideo)\nAthrawon o Ysgol Bro Gwaun – clwstwr o ysgolion Sir Benfro yn siarad am eu profiadau yn ystod y prosiect ‘Ymchwiliad Gwyddoniaeth: Cymru’ ac yn myfyrio ar y deilliannau dysgu, eu datblygiad personol a’r manteision i’r disgyblion.\nAthrawon o Ysgol Gyfun St Cyres – Bro Morgannwg clwstwr ysgolion yn siarad am eu profiadau yn ystod y prosiect ‘Ymchwiliad Gwyddoniaeth: Cymru’ ac yn myfyrio ar y deilliannau dysgu, eu datblygiad personol a’r manteision i’r disgyblion. (Youtube fideo)\nDisgyblion Ysgol Iau Murch yn ymchwilio i wneuthuriad yr haul. (Youtube fideo)\nDisgyblion Ysgol Iau Murch ymchwilio i sut mae’r planedau yn troi o gwmpas yr haul. (Youtube fideo)\nAdborth gan athrawon yn cymryd rhan yn y prosiect\n“Rwy’n credu bod y canlyniadau’n siarad drostynt eu hunain o ran bod y prosiect yn llwyddiant. Dywedodd 94% o’r plant a ofynnwyd y byddent yn hoffi cymryd rhan mewn prosiect tebyg eto. Yn ôl pob tebyg y canfyddiad mwyaf arwyddocaol oedd bod 95% o blant o’r farn bod y prosiect wedi eu helpu i wella eu sgiliau a’u dealltwriaeth. O safbwynt yr athro, rydym yn canfod bod y canlyniadau hyn yn tanategu pa mor bwysig oedd y prosiect wrth ddatblygu gwybodaeth a mwynhad plant o’r pwnc.” Chris Davies Ysgol Gynradd Parc y Rhath\n“Roedd y plant yn mwynhau’r prosiect yn wirioneddol ac oherwydd eu bod yn gwybod ei fod yn hysbysu eraill, roeddent yn sicrhau eu bod yn ymchwilio i’r pwnc yn drylwyr. Roedd y prosiect yn caniatáu i’r plant fod yn annibynnol ac i weithio ar y cyd. Er mwyn cynhyrchu ffilm i-movie, gwnaeth y grwpiau sylweddoli bod angen i’r ymchwil fod yn gywir a manwl. Mae sgiliau’r plant yn symud ymlaen mewn gwyddoniaeth oherwydd y dyfnder dysgu y bu’n rhaid iddynt ei wneud er mwyn cyflwyno’r i-movie, ond roedd angen eu sgiliau T.G. hefyd er mwyn golygu ac ychwanegu cerddoriaeth lle bo angen. Ar y cyfan, gadawodd y prosiect y plant gyda synnwyr bod gwyddoniaeth yn hwyl.” Louise Fry a Louise Tanner. Ysgol Gynradd Lakeside\n“Mae’r prosiect yn sicr wedi cynyddu dealltwriaeth yn y ddau gyfnod. Roedd y cyfle i ysgolion cynradd gyflwyno a dangos eu gwaith mewn arddangosfeydd rhyngweithiol yn wych. Rhoddodd fwy o ddealltwriaeth i athrawon uwchradd o ddyfnder y wybodaeth wyddonol sydd gan disgyblion cynradd a’r profiadau a gyflawnwyd.” Ysgol Uwchradd Caerdydd\n“Mae’r prosiect yn sicr wedi cryfhau cysylltiadau pontio, mae wedi gwneud i ni ystyried sgiliau dysgu mewn gwahanol ffyrdd ac mae’r disgyblion gyda mwy o frwdfrydedd i ddilyn gyrfa mewn gwyddoniaeth yn y dyfodol. Diolch yn fawr i chi i gyd!! Mae croeso i chwi dreialu unrhyw gynlluniau ar deulu gwych o ysgolion Bro Gwaun yn y dyfodol.” Emma Bowen, Ysgol Bro Gwaun\n“Mae’r adnoddau a ddarperir wedi bod yn amhrisiadwy – y taflenni cynllunio ac esiamplau o arbrofion yn ddefnyddiol iawn. Byddwn i’n bendant yn eu defnyddio yn y dyfodol.” Abigail Davies, Ysgol Gynradd Gatholig Holy Name\n“Mae sgiliau llythrennedd y plant yn cael eu datblygu trwy wahanol ddulliau o gofnodi a chyflwyno eu gwaith -. Ysgrifennu comics, cofnodi iMovies, creu iBooks, datblygu sgiliau rhesymu llafar trwy gwestiynau a ofynnir mewn cartwnau cysyniad a datblygu meddwl / mapio meddwl i gyfleu dysgu.” Jeff Lansing, Ysgol Iau Murch\n“Rwy’n credu bod gweithio gyda Llysgennad STEM wedi cael effaith enfawr ar agwedd disgyblion at Wyddoniaeth … llawer ohonyn nhw wedi dweud y byddent wrth eu bodd i fod yn beiriannydd ymchwilio a datblygu (fel Stuart) gan ei fod yn swnio’n ddiddorol a chyffrous. Roedd ymweliad Stuart yn ysbrydoledig – mae y disgyblion yn cyfeirio at pethau yr oedd wedi eu dweud yn ystod gwersi Gwyddoniaeth o hyd.” Abigail Davies, Ysgol Gynradd Gatholig Holy Name\n“Mae’r bwrdd prawf teg bellach yn rhan o’n holl ymchwiliadau ac rwy’n teimlo’n hyderus fod y plant yn cael llawer mwy o ddealltwriaeth. Rwyf wedi rhaeadru syniad y bwrdd prawf teg i’r holl athrawon CA2. Roedd y bwrdd wedi ei gyflwyno iddynt yn ystod cyfarfod staff lle rwyf hefyd yn dangos enghreifftiau o waith fy mhlant.” S Lewis, Ysgol Gynradd Wdig\nAdborth gan ddisgyblion sy’n cymryd rhan yn y prosiect\n“Mwynheais i rannu’r wybodaeth yr wyf wedi’i ddysgu gyda disgyblion a phobl eraill. Buom hefyd yn gweithio gyda’n gilydd yn fwy nag arfer. Roeddwn i’n hoffi perfformio oherwydd roedd hi’n braf dangos yr hyn a wnaethom i ysgolion eraill. Roedd un ni’n unigryw ac roedd hi’n braf dangos hynny.” Disgyblion o Ysgol Gynradd Parc y Rhath\n“Roedd Stuart (STEM Llysgennad) yn ddiddorol iawn – doeddwn i ddim yn sylweddoli fod cymaint o swyddi gwahanol y gallai gwyddonydd ei wneud.” Disgybl yn Ysgol Gatholig Holy Name\n“Ar ôl ymweliad Stuart rydwi wedi bod yn edrych ar bethau gwahanol ac yn meddwl am yr holl yrfaoedd mae gwyddonwyr yn gallu ei wneud.” Disgybl yn Ysgol Gatholig Holy Name\n“Doeddwn i byth yn arfer hoffi gwyddoniaeth o’r blaen, ond yn awr rwyf yn meddwl ei fod yn wych. Rwyf yn deall yn well erbyn hyn. Mae jyst yn gwneud synnwyr.” Charlotte, Bl 6\n“Rwyf wedi mwynhau gwneud gwahanol arbrofion a dysgu rhai pethau newydd mewn gwyddoniaeth. Mae’n gwneud i mi feddwl am bethau a rhagweld yr hyn yr wyf yn meddwl sydd yn mynd i ddigwydd.” Sam, Bl 6


Gwifrau Harnais Braced | cyflenwr gwneuthurwr o Taiwan dosbarthwr cyfanwerthwr\nRydych chi yma: Hafan-> cynhyrchion -> harnais Amddiffynnydd -> Gwifrau Harnais Braced\nTAI YUE ELECTRIC CO., LTD. yn cymryd rhan mewn gwneuthurwr, cyflenwr ac allforiwr amrywiaeth o ansawdd o Gwifrau Harnais Braced ffatri yn Taiwan, Sydd wedi eu cynllunio gan ddefnyddio radd uchel deunydd crai sy'n cael ei gyflenwi gan ein sylfaen gwerthwr parchu, ar ôl blynyddoedd o brofiad yn y farchnad. Mae'r rhain yn cael eu hallforio am brisiau darbodus ac maent ar lefel â safonau ansawdd rhyngwladol. Mae gennym oherwydd ein ffocws ar ansawdd y cynnyrch, addasu, proses a gwasanaeth lefel, ac mae ein gwasanaeth medrus iawn. Os oes gennych ddiddordeb mewn unrhyw fodel un o'n cynnyrch, os gwelwch yn dda fod yn rhydd i cysylltu â ni.


Cymhwyso rhyddhad elusennau\n42(1)Mae Atodlen 18 (rhyddhad elusennau) yn gymwys i drosglwyddo buddiant mewn partneriaeth sy’n drafodiad trethadwy yn rhinwedd paragraff 18 neu 34 gyda’r addasiadau a ganlyn.\n(2)Mae paragraff 1(b) yn cael effaith fel pe bai “sy’n drosglwyddai o dan drosglwyddiad buddiant mewn partneriaeth sy’n drafodiad trethadwy yn rhinwedd paragraff 18 neu 34 o Atodlen 7,” yn cael ei roi yn lle “sy’n brynwr mewn trafodiad tir”.\n(3)Mae paragraff 2 yn cael effaith fel pe bai—\n(a)yn is-baragraff (1), “sy’n drosglwyddai o dan drosglwyddiad buddiant mewn partneriaeth yn rhinwedd paragraff 18 neu 34 o Atodlen 7” yn cael ei roi yn lle “sy’n brynwr mewn trafodiad tir”;\n(b)yn is-baragraff (1)(a), “os yw pob buddiant trethadwy a ddelir fel eiddo’r bartneriaeth yn union ar ôl y trosglwyddiad yn cael ei ddal” yn cael ei roi yn lle “os yw E yn bwriadu dal testun y trafodiad”;\n(c)is-baragraff (1)(b) wedi ei hepgor;\n(d)yn is-baragraff (2), “mae buddiant trethadwy a ddelir fel eiddo’r bartneriaeth yn cael ei ddal” yn cael ei roi yn lle “mae E yn dal testun y trafodiad”;\n(e)y canlynol yn cael ei fewnosod ar ôl is-baragraff (2)—\n“(2A)Trosglwyddir buddiant mewn partneriaeth at ddibenion yr Atodlen hon os oes trosglwyddiad o’r fath at ddibenion Atodlen 7 (gweler paragraff 48 o’r Atodlen honno).\n(2B)Mae paragraff 45(1) o Atodlen 7 (ystyr cyfeiriadau at eiddo partneriaeth) yn gymwys at ddibenion yr Atodlen hon fel y bo’n gymwys at ddibenion yr Atodlen honno.”;\n(f)yn is-baragraff (4), “sy’n drosglwyddai o dan drosglwyddiad buddiant mewn partneriaeth sy’n drafodiad trethadwy yn rhinwedd paragraff 18 neu 34 o Atodlen 7” yn cael ei roi yn lle “sy’n brynwr mewn trafodiad tir”;\n(g)yn is-baragraff (4)(b), “unrhyw fuddiant trethadwy a ddelir fel eiddo’r bartneriaeth yn union ar ôl y trafodiad” yn cael ei roi yn lle “testun y trafodiad”.\n(4)Mae paragraff 3 yn cael effaith fel pe bai—\n(a)“trosglwyddiad buddiant mewn partneriaeth sy’n drafodiad trethadwy yn rhinwedd paragraff 18 neu 34 o Atodlen 7” yn cael ei roi yn lle “trafodiad tir”;\n(b)“y trosglwyddai” yn cael ei roi yn lle “y prynwr”.\n(5)Mae paragraff 4 yn cael effaith fel pe bai—\n(a)yn is-baragraff (1)(a), “trosglwyddiad buddiant mewn partneriaeth sy’n drafodiad trethadwy yn rhinwedd paragraff 18 neu 34 o Atodlen 7” yn cael ei roi yn lle “trafodiad tir”;\n(b)y canlynol yn cael ei roi yn lle is-baragraff (4)—\n“(4)Ar adeg y digwyddiad datgymhwyso mae eiddo’r bartneriaeth yn cynnwys buddiant trethadwy—\n(a)a oedd yn cael ei ddal fel eiddo’r bartneriaeth yn union ar ôl y trafodiad a ryddheir, neu\n(b)sy’n deillio o fuddiant a oedd yn cael ei ddal fel eiddo’r bartneriaeth ar yr adeg honno.”;\n(c)y canlynol yn cael ei roi yn lle is-baragraff (6)—\n“(6)Ystyr “cyfran briodol” yw cyfran briodol gan roi sylw i—\n(a)y buddiannau trethadwy a ddelir fel eiddo’r bartneriaeth yn union ar ôl y trafodiad a ryddheir a’r buddiannau trethadwy a ddelir fel eiddo’r bartneriaeth ar adeg y digwyddiad datgymhwyso, a\n(b)i ba raddau y mae unrhyw fuddiant trethadwy a ddelir fel eiddo’r bartneriaeth ar yr adeg honno yn dod i gael ei ddefnyddio neu ei ddal at ddibenion ac eithrio dibenion elusennol cymwys.”


Swydd wag: Ymddiriedolwyr (x3) – Maint Cymru\nSwydd wag: Ymddiriedolwyr (x3)\nMae Maint Cymru yn elusen newid hinsawdd cenedlaethol, uchelgeisiol, sy’n tyfu. Mae’r elusen wedi’i lleoli yng Nghaerdydd, ac yn cael effaith fyd-eang. Rydym yn gweithio i ysgogi pobl, ysgolion a busnesau yng Nghymru i warchod coedwigoedd trofannol ac adfer tirweddau coedwigoedd trofannol, fel rhan o ymateb cenedlaethol Cymru i’r newid yn yr hinsawdd.\nRydym yn gwneud hyn drwy addysg a gweithgareddau codi ymwybyddiaeth (gan gynnwys rhaglen addysg mewn ysgolion), ymgyrchoedd eirioli, a thrwy gefnogi nifer o brosiectau tramor sy’n tyfu coed ac sy’n diogelu/cefnogi coedwigoedd sy’n bodoli eisoes yn y gymuned. Mae’r prosiectau wedi’u lleoli yn Affrica, De America a De Ddwyrain Asia.\nMae hwn yn gyfnod cyffrous i Maint Cymru. Yn ystod ein 10 mlynedd cyntaf fel elusen, rydym wedi helpu i godi mwy na £3 miliwn er mwyn diogelu coedwigoedd glaw trofannol, ac rydym wedi cefnogi cymunedau lleol i dyfu mwy na 15 miliwn o goed. Rydym wedi lansio strategaeth 5 mlynedd uchelgeisiol newydd hefyd, sy’n ceisio ymateb i’r argyfwng yn yr hinsawdd, ac ysgogi Cymru i gyflawni’r effaith fwyaf posibl ar gyfer goedwigoedd trofannol.\nCefnogi prosiectau cymunedol sy’n diogelu, ac sy’n cynnal dros y tymor hir, ardal o goedwig drofannol o leiaf maint Cymru (2 filiwn hectar).\nCefnogi cymunedau i dyfu o leiaf 25 miliwn o goed erbyn 2025.\nSymud Cymru tuag at ddileu datgoedwigo a fewnforiwyd o’n heconomi.\nYsbrydoli pobl ar draws Cymru i leihau eu hôl troed coedwig, cefnogi coedwigoedd trofannol, a gweithredu ar yr hinsawdd.\nRydym yn chwilio am unigolion brwdfrydig sydd ag angerdd dros ein cenhadaeth i ymuno â’n Bwrdd Ymddiriedolwyr. Y bwrdd yw’r corff sy’n gwneud y penderfyniadau terfynol ar gyfer yr elusen, ac sy’n gyfrifol am lunio’r strategaeth gyffredinol ac am sicrhau bod y strategaeth yn cael ei chyflawni gan Gyfarwyddwr Maint Cymru a’r tîm. Bydd hyfforddiant a mentora yn cael eu darparu os oes angen.\nRydym yn croesawu ceisiadau gan unigolion sydd yn dod o amrywiaeth o gefndiroedd, yn enwedig pobl ifanc, menywod, ac aelodau o’r gymuned BAME sydd yn cael eu tangynrychioli ar ein Bwrdd Ymddiriedolwyr ar hyn o bryd. Rydym yn awyddus iawn i aelodau o’n bwrdd adlewyrchu poblogaeth Cymru.\nMae Maint Cymru, gan gynnwys ei holl staff, aelodau’r bwrdd a gwirfoddolwyr, wedi ymrwymo i sicrhau amgylchedd diogel i blant, pobl ifanc ac oedolion sy’n agored i niwed, ac i’w hatal rhag cael eu cam-drin yn gorfforol, yn rhywiol neu’n emosiynol. Bydd disgwyl i unrhyw ymgeisydd sydd yn cael cynnig swydd yr Ymddiriedolwr gytuno ar bolisi Diogelu a Chod Ymddygiad Maint Cymru, a glynu wrtho.\nMae’r rolau’n wirfoddol, ond bydd treuliau rhesymol yn cael eu talu. Bydd disgwyl i Ymddiriedolwyr fynychu tua phedwar cyfarfod bwrdd y flwyddyn (yng Nghaerdydd neu’n ddigidol), ac ymuno ag un is-bwyllgor.\nI gael rhagor o wybodaeth am y rôl, lawrlwythwch y disgrifiad swydd yma.\nDylid anfon ceisiadau drwy lythyr a CV i [email protected] (rhowch ‘Trustee, Size of Wales, [eich enw]’ yn y llinell bwnc). Os hoffech sgwrs anffurfiol, cysylltwch â Peter Davies – [email protected]\nY dyddiad cau ar gyfer anfon ceisiadau ydy 1 Mehefin 2021. Bydd cyfweliadau’n cael eu cynnal ar sail treigl.\nGweithdai am ddim: Coedwig law a newid yn y hinsawddHer Maint Cymru – creu fideo a llyfr


Gan Admin ar 14 Gorffennaf 2017 yng nghategori\nMae’r Cwt Mwg yn gyfleuster mwg wedi ei leoli ar Ynys Môn. Rydym yn trin ein cynnyrch â mwg mewn odyn gan ddefnyddio derw a phren caled. Rydym yn teimlo’n angerddol am flas ac ansawdd ein cynnyrch mwg Cymreig.\nDefnyddiwn bysgod a ddalwyd yn lleol cymaint â phosibl gan gynnwys Brithyll Ynys Môn ac ystod o gigoedd lleol. Rydym yn teimlo’n angerddol hefyd am ddefnyddio pysgod cynaliadwy ac nid ydym yn defnyddio lliw artiffisial, blasau na chadwolion.\nMae’r cyfleusterau gennym i roi triniaeth fwg oer a phoeth i ystod eang o gynnyrch. Gallwn anfon cynnyrch drwy’r post a sicrhau danfoniad y diwrnod canlynol ledled y DU. Ar gyfer cwsmeriaid sydd angen llawer iawn o gynnyrch gallwn gyflenwi cynnyrch cyfanwerthu a gallwn gynnig gwasanaethau mwg drwy gytundeb er mwyn ychwanegu gwerth i’ch cynnyrch.\nGallwch alw heibio’n cyfleuster mwg yn Nulas, Ynys Môn, lle gallwch brynu ein cynnyrch, rydym yn darparu ystod o gynnyrch o bysgod i gigoedd fel cig moch, selsig, cyw iâr a hwyaid a nifer o gawsiau a nwyddau wedi’u sychu.\nMwy am Y Cwt Mwg\nLlun i Sadwrn 9.00-5.00


Astudiaethau Achos Dylunio Cludiant - University of Wales Trinity Saint David\nPCYDDS Hafan/Coleg Celf Abertawe/Dylunio Cludiant/Astudiaethau Achos Dylunio Cludiant\nAstudiaethau Achos Dylunio Cludiant\nCyfleusterau Dylunio Cludiant\nMae ein graddedigion diweddar yn dod o hyd i swyddi gyda rhai o brif stiwdios ac ymgyghoriaethau dylunio modurol y byd, fel: Jaguar Land Rover, McLaren Automotive, Rolls-Royce, Westfield, Pininfarina, Triumph, Tata, Futura Design, Concept Group International, Nissan, Envisage, Recaro, Gordon Murray Design, Aston Martin, Daimler Truck USA, Renault, Kiska ayb\nElliott Hawkins – Prif Ddylunydd RDM\nHyd heddiw, rwy’n dal i argymell Y Drindod Dewi Sant i bobl fel lle gwych i astudio, yn arbennig darpar fyfyrwyr dylunio cerbydau. Nid dim ond ansawdd yr addysgu a gefais gan fy narlithwyr, Paul Morrow a Sergio Fontanarosa, oedd yn wych ond hefyd yr amser ‘roeddynt yn ei ymroi i bob myfyriwr. Mae eu cariad, creadigrwydd a phrofiad yn rhywbeth rwy’n dal i dynnu arno’n ddyddiol. Y prif gof sydd gen i o’r Drindod Dewi Sant yw nad oedd yn teimlo fel fy mod yn astudio mewn sefydliad mawr, di-wyneb, ond yn hytrach, roedd yn teimlo fel teulu.”\nRoedd astudio Dylunio Modurol yn Abertawe yn brofiad gwych i mi. Roedd safon yr addysgu un i un heb ei ail ac fe alluogodd y cyfleusterau o’r radd flaenaf i mi wir archwilio a datblygu fy sgiliau i’r safonau diwydiannol uchaf. Gan gymryd rhan mewn prosiectau a noddwyd gan y diwydiant, galluogwyd i mi ddod i adnabod a deall y diwydiant cystadleuol roedd arna’i eisiau gweithio ynddo ac fe helpodd fowldio’r dylunydd ydw i heddiw. I mi, mae Coleg Celf Abertawe wir wedi helpu i siapio’r person ydw i ac mae’n fraint gallu dweud bod fy llwyddiant o ganlyniad i gymorth parhaus ac ymroddiad ei diwtoriaid.\n“Galluogodd y cyfleusterau arloesol i mi archwilio a datblygu fy sgiliau i’r safonau diwydiannol uchaf. Mae fy llwyddiant o ganlyniad i gymorth ac ymroddiad parhaus y tiwtoriaid”


Anffyddiaeth: Mae'r diwydiant fferyllol wedi torri\nMae'r diwydiant fferyllol wedi torri\nGorffenais ddarllen Bad Pharma gan Ben Goldacre ychydig yn ôl, ac rwy'n flin o hyd. Mae'r llyfr yn ardderchog a phwysig, ond mae'r problemau a ddisgrifir ynddo ynghylch y system fferyllol sy'n darparu ein cyffuriau yn sicr o'ch gwylltio chithau hefyd.\nYn ôl Goldacre, sy'n feddyg, mae bai ar bawb o fewn y system: y cwmnïau fferyllol, y rheoleiddwyr sydd i fod i'w goruchwylio, cyfnodolion academaidd, academyddion, a llawer o'i gyd-ddoctoriaid.\nMae ymchwilio a chynhyrchu cyffur newydd yn waith drud, a gall gymryd degawd a mwy. Mae'r awdur yn cydnabod bod yr orchwyl yn un anodd, a dylem werthfawrogi bod llawer iawn o gyffuriau gwerthfawr iawn wedi cael eu cynhyrchu gan y cwmnïau yma. Yn anffodus, mae yna nifer o broblemau brawychus yn y system.\nYr un mwyaf difrifol, o bell ffordd, yw'r ffaith bod cwmnïau fferyllol yn dueddol o beidio cyhoeddi canlyniadau negyddol. Dyweder, er enghraifft, bod cwmni wrthi'n cynhyrchu cyffur newydd. Yn y broses o'i brofi, cynhelir naw treial, a dyweder bod canlyniadau tri ohonynt yn awgrymu bod y cyffur yn cyflawni'r hyn a obeithir amdano. Cyhoeddir y canlyniadau yma'n llawen, mewn cyfnodolion academaidd parchus, ond beth am y chwe threial arall? Yn rhyfeddol, y tebygolrwydd yw na chaiff y rheiny eu cyhoeddi; neu, efallai, un neu ddau, sydd wrth gwrs dal i fod yn ddigon i lurgunio'r argraff a gynhyrchir o'r gwir sefyllfa. Er enghraifft, cyfeiria'r awdur at astudiaeth o'r ymchwil gyhoeddedig ynghylch statinau (cyffuriau sy'n lleihau lefelau colesterol), sy'n dangos bod papur academaidd sydd wedi'i ariannu gan y diwydiant ugain gwaith mwy tebygol o gynhyrchu canlyniadau sy'n ffafrio'r cyffur o dan sylw. Mae hyn i gyd, wrth reswm, yn eithriadol o gamarweiniol; nid yn unig i gleifion, ond hefyd i ddoctoriaid ac academyddion eu hunain sydd angen gwybod beth yw'r opsiynau gorau. Un o'r arfau mwyaf defnyddiol sydd gan ymchwilwyr meddygol yw adolygiadau systematig, sef y dull o gasglu pob treial sydd erioed wedi'i wneud ar gyfer cyffur arbennig a dadansoddi'r cyfan (gan fod cywirdeb y canlyniadau'n cynyddu wrth i'r nifer o gleifion sy'n cymryd rhan gynyddu hefyd). O'r herwydd, mae canlyniadau negyddol yr un mor bwysig yn union â rhai cadarnhaol. Yn anffodus, mae'n amlwg mai blaenoriaeth y diwydiant yw canfod ffyrdd o gael y cynnyrch i'r farchnad, hyd yn oed os oes rhaid twyllo (a thwyll yw'r union air cywir).\nAteb syml Goldacre i'r broblem yma yw gorfodi pawb sy'n cynnal treial i'w gofrestru o flaen llaw, ac i gyhoeddi'r canlyniadau doed a ddelo. Mae ymdrech i weithredu rhywbeth tebyg i hyn wedi bod o'r blaen; cytunodd y cyfnodolion academaidd, o ran egwyddor, i beidio cyhoeddi treialon na gofrestrwyd o flaen llaw. Er y geiriau mawrion, fodd bynnag, gwag fu'r addewid (cyhoeddiadau masnachol ydynt, wedi'r cyfan, felly mae gwerthiant yn bwysig). Fel y dywed yr awdur, mae angen gwneud hyn o ddifrif, ac ar unwaith. Nid yn unig hynny: dylai fod yn ôl-weithredol hefyd. Dylid gorfodi pawb sydd wedi cynnal treial yn y gorffennol i gyhoeddi'r canlyniadau, negyddol neu bositif. Mae'n sgandal anferthol bod y gwaith pwysig yma'n hel llwch mewn cypyrddau tywyll yn un o swyddfeydd GlaxoSmithKline, Pfizer neu Merck.\nEr mai dyna'r ffactor bennaf oll, roeddwn yn rhyw amau bod hynny'n digwydd eisoes (er nid i'r fath raddau). O'r herwydd, fe'm synnwyd yn fwy gan y ffaith, yn ôl Goldacre, bod cymaint o'r treialon eu hunain mor wallus. Mae'n syfrdanol, er enghraifft, bod cymaint o'r treialon sy'n cefnogi cyffuriau "newydd" yn eu cymharu gyda phlasebo, yn hytrach na chyda'r cyffur gorau sydd eisoes ar y farchnad. Dylid cofio fan hyn bod pob cyffur o dan batent am y deunaw mis cyntaf, a dyma pryd mae'r cwmni â'i gynhyrchodd yn gwneud eu harian (wedi'r deunaw mis, darfu'r patent a daw rhwydd hynt i bawb gynhyrchu'r cyffur, sydd bellach yn un generig, fel yn achos aspirin). O'r herwydd, os yw cwmni arall wedi mwynhau llwyddiant gydag un cyffur, beth fydd y gweddill yn aml yn ei wneud yw cynhyrchu rhai tebyg iawn, heb wahaniaethau sylweddol ond sydd fymryn bychan iawn yn wahanol ar lefel foleciwlar. Mae'r cyffuriau yma'n mwynhau patent yn yr un modd, ond mae synnwyr yn dweud bod angen eu cymharu â'r cyffur llwyddiannus arall er mwyn penderfynu a yw'n werth chweil. Y broblem yw bod y cwmnïau yma'n farchnatwyr heb eu hail, ac maent yn aml yn llwyddo i ddarbwyllo doctoriaid bod eu cyffur yn un newydd sbon ac arloesol, er mai'r cyfan ydyw yw fersiwn llawer iawn drutach o gyffur arall llawn cystal a llawer rhatach (gan fod patent hwnnw wedi darfod). Mae'r system yn tueddu i annog y math yma o gopïo diog, y anffodus, gan fod cynhyrchu cyffuriau gwirioneddol newydd yn amlwg yn waith llawer drutach (a pheryclach, mae'n wir, gan nad oes modd rhagweld unrhyw sgil-effeithiau cas nes i ni eu profi mewn pobl). Mae'n debyg bod y Gwasanaeth Iechyd yn gwastraffu cannoedd ar gannoedd o filiynau o bunnoedd ar y cyffuriau ffug-newydd yma. Fel y gwelwch, mae'r system bresennol yn cynhyrchu aneffeithlonrwydd enbyd yn ogystal â pheryglu bywydau cleifion.\nNid yw'n help chwaith bod y berthynas rhwng y diwydiant fferyllol a'r rheoleiddwyr yn rhy agos o lawer. Mae'n ddamniol bod cymaint o benaethiaid y rheoleiddwyr yn aml yn gadael ar gyfer swyddi breision gyda'r union gwmnïau yr arferasent eu goruchwylio.\nDim ond crafu'r wyneb rwyf wedi'i wneud yma: wrth ddarllen y llyfr, fe welwch bod dwsinau o broblemau pellach (i roi un enghraifft arall - a gall hyn fod yn anodd ei gredu - mae nifer fawr o academyddion parchus yn hapus i dderbyn arian er mwyn rhoi eu henwau ar bapurau ymchwil sydd wedi'u hysgrifennu gan y diwydiant). Gall deimlo'n ddi-ddiwedd ar adegau, ac mae'n rhaid dweud bod y darllen yn gallu bod yn ddigalon. Ni ddylid anobeithio, serch hynny: mae Goldacre yn gorffen pob pennod gyda rhestr o ffyrdd o ddatrys yr amryw broblemau. Nid yw'r syniadau yma'n rai cymhleth o gwbl. Inertia yw'r prif rwystr: mae gormod o bobl o fewn y system yn elwa'n sylweddol o'r system bresennol. Yr orchwyl, felly, yw magu'r ewyllys wleidyddol er mwyn mynd ati i orchfygu'r buddianau breintiedig hynny o ddifrif.\nMae'r llyfr yn un trylwyr tu hwnt mewn rhai ffyrdd, er enghraifft wrth egluro methodoleg cynnal treial teg. Serch hynny, nid yw'n mynd i fanylder technegol o gwbl ynghylch mecanweithiau'r amryw gyffuriau. Nid oes angen gwneud hynny mewn gwirionedd (ond mae'r llyfryddiaeth ar y diwedd yn anferth, felly mae modd gwirio'r ffynonellau a darllen ymhellach pe dymunech). Mae Goldacre yn amlwg yn dyheu i'r llyfr fod yn ddylanwadol, felly mae wedi cymryd gofal i beidio dychryn pobl gyda fformwlâu cemegol ac ati. Rwy'n hoff iawn o arddull sgwrsiol Goldacre a dweud y gwir. Mae'n ail-adroddus ar brydiau, ond ymgais fwriadol i bwysleisio pwyntiau holl-bwysig yw hynny.\nGyda llaw, mae'n ddiddorol cymharu Bad Pharma (sef ail gyfrol yr awdur) gyda'i gyntaf, Bad Science. Mae'r llyfr hwnnw'n mynd i'r afael â siwdo-wyddoniaeth fel homeopathi, ffug-faethegwyr hanner-pan fel "Dr" Gillian McKeith, ac Andrew Wakefield (a fu'n gyfrifol am greu'r panig di-sail ynghylch brechiad yr MMR). Ymateb llawer o'r targedau yma oedd honni bod Goldacre ym mhoced y diwydiant meddygol prif-lif. Mae'n wir mai amddiffyn y broses wyddonol sefydliadol i raddau helaeth a wna'r llyfr hwnnw, ac mae'n aml yn bwysig gwneud hynny gan fod y bobl sy'n pedlera'r ffug-"driniaethau" yma'n beryglus tu hwnt. Mae gwyddoniaeth prif-lif yn amlwg yn well na lol di-sail McKeith a'i thebyg. Yn Bad Pharma, fodd bynnag, daw'n amlwg mai delfryd yn unig yw gwyddoniaeth berffaith. Nid oes gwrthddweud yma o fath yn y byd: nid yw'r problemau hyn yn y diwydiant fferyllol yn rhoi unrhyw fath o hygrededd i syniadau twp "amgen" fel homeopathi. Y pwynt yw mai bodau dynol fel pawb arall yw gwyddonwyr. Fel ym mhob maes mae modd i'r ddelfryd gael ei pheryglu gan gwmnïau a sefydliadau sydd am ddyrchafu elw uwch law popeth arall. Ym maes fferyllaeth, o leiaf, mae Goldacre wedi esbonio'n glir beth sydd angen ei wneud, a chydag ewyllys wleidyddol ddigonol dylid bod modd gwella'r sefyllfa'n sylweddol.\ntagiau: gwleidyddiaeth, gwyddoniaeth, llyfrau, triniaethau amgen


Blaenoriaethodd pobl yn eu 70au hwyr yn y Ganolfan Brechu Torfol newydd yn Gorseinon - Bwrdd lechyd Prifysgol Bae Abertawe\n› Blaenoriaethodd pobl yn eu 70au hwyr yn y Ganolfan Brechu Torfol newydd yn Gorseinon\nPrif ddelwedd: Un o'r ddau pods brechu yng Nghanolfan Brechu Gorseinon, sy'n eistedd 10 o bobl.\nMae Canolfan Brechu Torfol newydd (MVC) wedi agor yn Abertawe i gynyddu nifer y bobl sy'n cael eu hamddiffyn.\nCanolfan Gorseinon , sydd ger Aldi ar Millers Drive, Gorseinon, yw'r drydedd Ganolfan Brechu Torfol yn ardal Bwrdd Iechyd Prifysgol Bae Abertawe, yn dilyn Orendy Margam ac Ysbyty Maes y Bae ar Ffordd Fabian.\nBydd ffocws cychwynnol y ganolfan newydd ar frechu’r rheini yn eu 70au hwyr yn unol ag uchelgais Llywodraeth Cymru i amddiffyn pawb yn y pedwar grŵp agored i niwed erbyn canol y mis nesaf.\nBydd y ganolfan ar agor am nifer gyfyngedig o ddyddiau yn ei hwythnos gyntaf. Yna bydd e'n adeiladu ar ei weithrediad i ddosbarthu cannoedd o ddosau y dydd i helpu i ddiogelu iechyd preswylwyr.\nMae'r Uwch Awyrenwr Adam Greaves, o Fand Catrawd yr RAF, yn gwirio ar Phyllis Reece, 79, o Penllergaer, yn dilyn ei brechiad Covid. Helpodd Adam a'i gyd-gerddorion o'r RAF i sefydlu a rhedeg y ganolfan frechu.\nMae'r rhai yn eu 70au hwyr yn ymuno â phobl dros 80 oed, sy'n cael eu dosau o feddygfeydd.\nMae'r ddau grŵp yn cael eu gweld ochr yn ochr - ond mewn gwahanol leoedd - i'w galluogi i gael eu hamddiffyn cyn gynted â phosibl.\nOs ydych chi'n oedrannus ond heb glywed unrhyw beth eto, byddwch yn amyneddgar - cysylltir â chi.\nMae trefniadau ar gyfer pobl fregus iawn yn glinigol ar y gweill. Manylion yn dod yn fuan.\nMae staff iechyd a gofal cymdeithasol rheng flaen hefyd yn parhau i gael eu brechu yn y MVCs, tra ymwelir â thrigolion cartrefi gofal yn eu cartrefi.\nGwneir brechiadau trwy wahoddiad yn unig. Cysylltir â phobl trwy lythyr neu ffôn pan fydd eu tro i gael eu brechu yn eu meddygfa, lle maent yn byw neu yng nghanolfannau brechu Margam, Gorseinon neu Ysbyty Maes y Bae.\nAnnogir y rhai cafodd gwahoddiad i gael eu brechu yng Nghanolfan Gorseinon i beidio â ffonio'r ganolfan ei hun os oes angen iddynt newid neu ganslo eu hapwyntiad, ond i ddilyn y cyfarwyddiadau yn eu llythyr.\nRoedd Mary Roslyn Jones, 79, ymhlith y 10 person cyntaf i gael eu brechu amser cinio dydd Iau.\nAr ôl dioddef torri ei chefn a Covid-19, roedd Mary wrth ei bodd i gael ei hamddiffyn.\nMae Mary Roslyn Jones, 79, o Gowerton, yn cael ei brechu gan y nyrs Julie Austin.\n“Y peth gorau yw i gael e,” meddai.\n“Rydw i’n mor falch eu bod yn ei wneud yma ac nid oedd rhaid i mi fynd i Ysbyty Maes y Bae.”\n“Roedd yn hollol ddi-boen ac mae pawb wedi bod yn gyfeillgar ac yn barod i helpu,” meddai Phyllis Reece, sy'n 80 ym mis Ebrill.\n“Byddwn yn annog pawb i wneud hynny. Rwy’n falch iawn. ”\nAc er oedd e'n ofn y pigiad roedd Ieuan Thomas, 80, “wrth ei fodd” o dderbyn y brechiad Covid.\n“Dydw i ddim yn mynd allan llawer ac rydw i’n ofalus iawn, ond rwy’n credu y bydd e'n rhoi ychydig mwy o hyder i mi.”\nWrth groesawu’r cynnydd diweddaraf, dywedodd Dr Keith Reid, Cyfarwyddwr Iechyd y Cyhoedd o Fwrdd Iechyd Prifysgol Bae Abertawe: “ Rydym yn cyflwyno’r brechlyn mor gyflym ac mor ddiogel â phosibl - fel y mae’r cyflenwad yn caniatáu - ac mae’r ganolfan newydd hon yn ein galluogi i gyrraedd hyd yn oed mwy o bobl yn y gymuned.\n“Rydyn ni’n gwybod bod pryder ein bod ni wedi dechrau brechu grwpiau oedran eraill pan nad yw rhai dros 80 wedi cael eu gweld eto. Ond peidiwch â phryderu, nid oes unrhyw un yn y grwpiau oedran arall yn cymryd slotiau a olygir ar gyfer pobl hŷn.\n“Rydyn ni’n brechu’r grwpiau hyn ochr yn ochr er mwyn i ni allu amddiffyn y bobl mwyaf bregus cyn gynted â phosib.”\nYchwanegodd Dr Reid: “Hyd yn hyn rydym wedi brechu mwy na 25,000 o bobl ledled Abertawe a Chastell-nedd Port Talbot ac mae’r ffigwr hwnnw’n codi mwy na 1,000 bob dydd.\n“Ond mae’n rhy gynnar inni adael rheolau Covid ar ôl. Rhaid i bawb, hyd yn oed y rhai sydd wedi cael eu brechu, gadw atynt nawr. Oni bai eich bod mewn swigen gefnogol, dim ond gyda phobl yn eich cartref y gallwch chi gymysgu. Peidiwch â chwrdd â ffrindiau nac ymweld â'u cartrefi. Peidiwch â mynd allan oni bai ei fod yn hollol hanfodol, gwisgwch orchudd wyneb mewn mannau cyhoeddus dan do a golchwch eich dwylo yn rheolaidd. "\nCafodd Canolfan Gorseinon, sy'n cael ei rhedeg gan Ymddiriedolaeth Datblygu Gorseinon, ei dewis fel canolfan frechu torfol ar ôl i nifer o safleoedd posib gael eu craffu'n ofalus. Roedd e'n safle yn Abertawe a oedd yn amlygu fel y gorau i ddarparu'r holl gyfleusterau yr oedd eu hangen, gan gynnwys hygyrchedd, man agored, parcio ceir, maint ac ystyriaethau diogelwch.\nMae Ieuan Thomas, 80, o Benllergaer, yn dal ei gerdyn brechu. Credyd: BIPBA\nDywedodd Rob Stewart, Arweinydd Cyngor Abertawe: “Mae Canolfan Gorseinon yn ganolfan gymunedol adnabyddus yng ngorllewin Abertawe. Mae'n lleoliad poblogaidd ac mewn sefyllfa dda i berfformio gwasanaeth hanfodol arall i drigolion ledled y ddinas.\n“Mae'r rhain yn amseroedd heriol ac rydw i eisiau talu teyrnged i weithwyr y cyngor a phawb sydd wedi helpu i gael y Ganolfan ar waith mor gyflym. Maent yn gwneud cyfraniad hanfodol at gael y brechiad i'r rhai mwyaf agored i niwed a helpu i gadw ein cymunedau'n ddiogel.\n“Bydd Canolfan Gorseinon yn chwarae rhan hanfodol, gyda degau o filoedd o ddosau o’r brechlyn ar fin cael eu danfon yno dros y misoedd nesaf. Yn y cyfamser, mae'n gwbl hanfodol ein bod ni i gyd yn parhau i fod yn wyliadwrus ac yn parhau i ddilyn y cyngor iechyd cyhoeddus ar olchi dwylo, pellhau cymdeithasol a gorchuddion wyneb. ”\nDywedodd Allan Rudge, ymddiriedolwr Ymddiriedolaeth Datblygu Gorseinon: “Mae ymddiriedolwyr, staff a thenantiaid Canolfan Gorseinon yn falch gallwn nhw sicrhau bod yr adeilad ar gael i gynnal y sesiynau brechu hyn."\n“Rydyn ni, yr ymddiriedolwyr, yn ddiolchgar am gefnogaeth Cyngor Abertawe i wneud i hyn ddigwydd.”\nMae cyflwyno'r cyfleuster hanfodol hwn o fewn amserlen fer iawn wedi gofyn i sawl asiantaeth weithio'n agos gyda'i gilydd. Gwnaeth staff Cyngor Abertawe ystod o waith paratoi i sicrhau bod y ganolfan yn barod i ddarparu brechiadau, gyda chefnogaeth gan staff y Ganolfan, Gwasanaethau Cyfreithiol, Gwasanaethau Addysg a Hamdden, Cynllunio Brys a'r tîm Lles a Diogelwch.\nMae dau pod brechu yn y Ganolfan, sy'n galluogi 20 o bobl i gael eu brechu ar y tro. Mae 10 cadair i bob pod. Dim ond tua hanner awr y mae'r broses gyfan, o wirio gwybodaeth i adael, yn ei gymryd. Rhaid i gleifion aros 15 munud ar ôl y brechiad i sicrhau eu bod yn teimlo'n dda.


Tynnu gweithiwr gofal preswyl i blant oddi ar y Gofrestr oherwydd camymddygiad difrifol | Gofal Cymdeithasol Cymru\nTynnu gweithiwr gofal preswyl i blant oddi ar y Gofrestr oherwydd camymddygiad difrifol\nMae gweithiwr gofal preswyl i blant o Gasnewydd wedi cael ei dynnu oddi ar y Gofrestr o Weithwyr Gofal Cymdeithasol ar ôl i wrandawiad Gofal Cymdeithasol Cymru ganfod bod ei addasrwydd i ymarfer wedi amharu ar hyn o bryd oherwydd gamymddygiad difrifol.\nYm mis Chwefror 2020, dywedodd cyflogwr Alan Painter wrth Gofal Cymdeithasol Cymru fod Mr Painter wedi cael ei wahardd o’i rôl. Roedd hyn oherwydd wnaethynt ddarganfod ei fod wedi cyflawni trais domestig a bod hyn wedi arwain at achos yn ei erbyn. Roedd hefyd wedi torri ei god ymarfer proffesiynol trwy fethu â dweud wrth ei gyflogwr am hyn.\nAr ôl clywed y dystiolaeth, daeth y panel i’r casgliad fod camymddygiad difrifol Mr Painter yn amharu ar ei addasrwydd i ymarfer ar hyn o bryd.\nGan esbonio ei benderfyniad, dywedodd y panel: “Rydym o’r farn fod ymddygiad Mr Painter yn ddifrifol. Rydym hefyd o’r farn y byddai gan aelodau o’r cyhoedd bryderon amdano yn gofalu am eu perthnasau bregus...”\nYchwanegodd y panel: “Nid ydym o’r farn o’r dystiolaeth sydd ar gael fod Mr Painter wedi mynegi unrhyw edifeirwch ynghylch ei weithredoedd.\n“Rydym hefyd o’r farn nad yw Mr Painter wedi dangos dealltwriaeth o’i ymddygiad nac wedi myfyrio arno. Hefyd, nid ydym wedi cael unrhyw dystiolaeth ei fod wedi cymryd camau i wella ei ymddygiad [...] neu ei fod yn debygol o’i wella yn y dyfodol.”\nPenderfynodd y panel dynnu Mr Painter oddi ar y Gofrestr, gan ddweud: “Rydym wedi penderfynu bod angen gosod Gorchymyn Dileu yn yr achos hwn. Yn ein barn ni, nid oes unrhyw ffordd arall o ddiogelu aelodau’r cyhoedd rhag y risg y mae Mr Painter yn ei hachosi.\n“Mae Mr Painter wedi dangos diffyg dirnadaeth o ddifrifoldeb neu ganlyniadau ei weithredoedd.\n“Mae wedi dangos diffyg parch at y safonau proffesiynol perthnasol a nodir yn y Cod Ymarfer Proffesiynol ar gyfer Gofal Cymdeithasol, ac wedi gwyro’n ddifrifol oddi wrth y safonau hynny.”\nNid oedd Mr Painter yn bresennol yn y gwrandawiad a gynhaliwyd ar-lein dros Zoom yn gynharach yr wythnos yma.


Tâp PTFE, tâp Alflon alias, tâp gludiog teflon, tâp gludiog Teflon, tâp PTFE, ac ati, detholiad o resin Teflon wedi'i orchuddio â gwydr ffibr wedi'i fewnforio (PTFE), cynhyrchu tâp ffibr gwydr Teflon.\nTâp PTFE Coil cyffredinol 1 metr o led, 50 metr o bob rhol. Mae lliw yn dri math brown a du a gwyn, ar yr un pryd gellir ei rannu'n wahanol lled, ac yn ôl gofynion y cwsmer i gynhyrchu amrywiaeth o drwch tâp gludiog. Wedi'i ddethol i mewn i'r bilen PTFE, ar ôl trin sidan tymheredd uchel, PTFE Tape, cynhyrchwch dâp bilen Teflon (Teflon). Gall y lled uchaf wneud 1000MM, mae'r lliw yn ddau fath llwyd gwyn.\nMae arwyneb llyfn tâp Teflon, yn ymwrtheddu'n dda i goresgyniad cemeg, cemegol a gwrthsefyll tymheredd uchel a pherfformiad inswleiddio ardderchog, sy'n cael ei ddefnyddio'n helaeth mewn diwydiannau pecynnu, thermoplastig, cyfansawdd, selio, electronig a thrydanol, lle mae angen gwrth-gywiro a chyryd- Insiwleiddio gwrthsefyll a rhannau eraill o glud, ac mae wedi gwneud gwaith dro ar ôl tro. Gellir ailddefnyddio ffabrig teflon a atgyfnerthir gan nodweddion cryfder uchel, PTFE Tape mewn rholio peiriannau sizing, demoulding poeth-plastig a diwydiannau eraill, yn hawdd i'w gymryd lle. Gellir ei osod yn uniongyrchol i amrywiaeth o arwyneb mawr awyren ac rheolaidd (fel y rholio), gweithrediad syml. Mae angen offer proffesiynol, technoleg arbennig PTFE Tape ar ddosbarthu deunyddiau PTFE, a rhaid ei gludo i brosesu planhigion chwistrellu proffesiynol a chyfyngiadau eraill.\nTâp PTFE Prif Arbenigedd\n1, ar gyfer tymheredd isel-196 ℃, Uchel-dymheredd 300 ℃, gyda gwrthsefyll tywydd, gwrth-heneiddio. Mae'r cais gwirioneddol, fel mewn cyflyrau tymheredd uchel o 250 ℃, y lleoliad di-dor o 200 diwrnod, nid yn unig y bydd y cryfder yn isel, ond hefyd nid yw'r pwysau yn cael ei leihau, mae 350 ℃ o dymheredd uchel yn cael ei osod 120 awr, PTFE Tâp y pwysau yw Dim ond tua 0.6%, yn achos tymheredd uwch-isel -180 ℃ a gall gynnal y meddalwedd gwreiddiol.\n2. Diffyg cydlyniad: arwyneb llyfn, nid gludiad hawdd unrhyw sylwedd. Hawdd i lanhau pob math o staeniau, staen neu atodiadau saim ar ei wyneb; Gellir tynnu bron pob sylwedd gludiog, megis pastiau, resinau a phaent, yn hawdd;\n4, yn gwrthsefyll fferylliaeth ac nad yw'n wenwynig. Gall bron pob eitem fferyllol fod yn wrthsefyll. 5, gyda pherfformiad inswleiddio uchel (cyson dielectrig cyson: 2.6, tangiad islaw 0.0025), Gwrth-uwchfioled, gwrth-statig.\nNodweddion perfformiad tâp PTFE\n1. Gellir hepgor cymhwysiad y cynnyrch hwn ar y cotio gludiog PTFE sy'n chwistrellu wyneb drwm pobi o'r broses gymhleth, a hefyd yn chwarae rôl wrth atal adlyniad\n2. Mae gan y cynnyrch hwn y tymheredd uchel 260 ℃, mae deunydd Teflon arwyneb y tâp gludiog (sef Teflon) yn dda i wrthsefyll y sticer, y gwrthsefyll gwisgo'n esmwyth. Tâp PTFE Ni fydd y gwrthiant gwres silicon cefn, y glud yn gadarn, yn fflach. Bywyd gwasanaeth hir\n3. Yn hawdd i'w ddefnyddio, nid oes angen i chi ddadelfosod a chael gwared â'r sychwr, gall tâp gludiog pastio ar wyneb y sychwr fod yn arferol i gychwyn defnydd.\n4. Yn lleihau'r dwysedd llafur yn sylweddol, mae hefyd yn fanteisiol i'r amddiffyniad cyfarpar. Amser dymor byr, cost gynhwysfawr isel, buddion economaidd uchel\n5. Manyleb y cynnyrch: Mae'r lled safonol yn 1M neu 1. Mae trwch tâp y dâp 25M gyda ffibr gwydr ffibr PTFE yn 0.13 ~ 0.40MM, nid yw trwch gludiog y tâp Teflon pur yn 0.08 ~ 0.4MM\nProses cynhyrchu a pherfformiad:\nO'r system brosesu troi mowldio PTFE, gyda nodweddion dielectrig da, heb fod yn heneiddio, ymwrthedd cyrydu cemegol cryf. Mae gan dâp bapur ymwrthedd cryf i anweddrwydd, gwrthsefyll tymheredd Tâp PTFE, meddalwedd da.\nDosbarthiad Tâp Membrane Teflon:\n2, heb ei gyfeirio\n1, gyda Teplon gwydr ffibr gwydr dillad duct lliwio perfformiad tebyg\n2, a ddefnyddir mewn amrywiaeth o ddeunyddiau cyfryngau yn ymwneud â morloi gasio a deunyddiau iro, yn ogystal ag amrywiaeth o inswleiddio trydan amledd, cyfryngau cynhwysydd, insiwleiddio offeryniaeth.\n3, a ddefnyddir yn eang mewn diwydiannau pecynnu, thermoplastig, cyfansawdd, selio gwres, electronig a thrydanol, lle gellir gludo'r angen am inswleiddio gwrth-cyrydu a gwrthsefyll cyrydiad a rhannau eraill, ac mae wedi goleuo'r swyddogaeth dro ar ôl tro.\nMae'r lled safonol yn 1M neu 1.25M, gall fod yn slitio o ran maint uchel iawn. Gellir cynhyrchu trwch tâp gwydr ffibr Teflon o 0.13 ~ 0.40MM, sef trwch tâp Pur Teflon o 0.08 ~ 0.5MM. Mae'r lliw yn gyffredinol yn frown a du, ac mae lliwiau eraill ar gael hefyd.\nPâr o: Mae gan y Tiwb Teflon y Perfformiad Gwrth-heneiddio\nNesaf: Adaptability Plate Teflon